Hiljade demonstranata u Madridu i Barseloni pozivaju na dijalog\nDemonstranti u Madridu i Barseloni na ulicama pozivaju na dijalog\nHiljade građana Španije okupile su se danas na simultanim demonstracijama u Madridu i Barseloni kako bi pozvale na dijalog usred političke krize zbog nastojanja katalonskih vlasti da proglase nezavisnost tog španskog regiona.\nNa ulice glavnog grada Španije Madrida i pretsonice Katalonije Barselone izašli su gradjani obučeni u belo i sloganom "Hoćemo li da pričamo" poslali poruku španskim političarima.\nProtest u Barseloni kao poziv da se razgovara\nOrganizatori tih skupova tražili su od gradjana da ne donose ni španske ni katalonske zastave na proteste, nego da nose belu odeću.\nU Madridu je istovremeno održan još jedan skup, građana koji podržavaju jedinstvo Španije i protive se nezavisnosti Katalonije.\nProtest za jedinstvenu Španiju u Madridu\nU Kataloniji je 1. oktobra održan referendum o nezavisnosti, koji španska centralna vlast ne priznaje i koji je Ustavni sud Španije proglasio nelegalnim.\nKatalonske vlasti juče su saopštile konačne rezultate referenduma, prema kojima se za nezavisnost izjasnilo 90,18 odsto birača, ali je izlaznost bila svega 43,03 odsto.\nVlasti tog bogatog regiona na severoistoku Španije razmatraju da li da jednostrano proglase nezavisnost, za šta, prema katalonskom zakonu o referendumu, imaju rok od 48 sati od zvaničnog objavljivanja rezultata.


U Inđiji otvorena fabrika indonežanskih nudli - Bizlife.rs\nU Inđiji otvorena fabrika indonežanskih nudli\n13:08 Inđija, 02.09.2016.\nPredsednik Srbije Tomislav Nikolić otvorio je u Inđiji fabriku indonežanskih nudli.\nOn je poručio da investicija kompanije Indofud samo potvrđuje činjenicu da je Srbija pravo mesto za investiranje i naveo da će na robi, uz ime Indofud, pisati i “Proizvedeno u Srbiji”.\nKompanija Indofud je jedan od svetskih lidera u oblasti proizvodnje prehrambenih proizvoda, njihov proizvod “Indomi” je najpooznatiji i najveći brend nudli u svetu, a procena je da u Srbiji za njegovu proizvodnju bude i do 90 odsto domaćih sirovina.\ninvesticije tomislav nikolić nudle


Abu Geit na jednom od video snimaka u svojstvu portparola al-Kaide\nBivšem portparolu al-Kaide, Sulejmanu Abu Geitu, preti doživotni zatvor zbog optužbe za kovanje zavere da se ubiju američki građani\nNe samo da je zet Osame bin Ladena uhvaćen i prebačen u SAD, nego je – kako tvrde obaveštajni zvaničnici – otkrio vrlo značajne informacije. Sulejman Abu Geit se danas po prvi put pojavio u sudnici američkog federalnog suda.\nJedan od najistaknutijih lidera al-Kaide – zet Osame bin Ladena – izašao je pred federalnog sudiju u Njujorku i izjasnio se da nije kriv po optužnici za kovanje zavere da se ubiju američki državljani.\nNa ovom video snimku Abu Geit, koji je bio portparol al-Kaide, proslavlja napade na SAD koji su se dogodili 11. septembra 2001.\nUhvaćen je u januaru, a u Njujork je prebačen prošle nedelje. Američki zvaničnici tvrde da je CIA godinama pratila njegovo kretanje – iz Avganistana, ... preko Irana... do Turske, gde je i uhapšen.\n„Kada je napustio teritoriju Irana i ušao u Tursku, s obzirom na to koliko su ga vladine agencije pažljivo pratile, dani su mu bili odbrojani“, kaže Set Džons, stručnjak za terorizam u Korporaciji "REND".\nAbu Geit je potom prebačen u Jordan, odakle su ga pokupile američke vlasti.\nNeki američki zvaničnici kažu da je Abu Geit otkrio neke ključne informacije o operacijama al-Kaide, kao što su njihov trenutni status, osobe koje su uključene u njih i finansijska sredstva.\n„Radi se o čoveku koji je veoma upućen u operacije Bin ladenove al-Kaide, koga mi sada imamo živog i koji priča“, kaže Majkl Mekol, republikanski kongresmen iz države Teksas.\nOvo je jedan od prvih procesa protiv istaknutog lidera al-Kaide na američkom tlu. Predsednik Obama se ubrzo posle polaganja zakletve pre četiri godine zarekao da će se osumnjičenima za teorizam suditi pred federalnim sudovima, ali pojedini zakonodavci više bi voleli da se Abu Geitu sudilo pred vojnim tribunalom u zalivu Gvantanamo.\n„Uspostavljamo novi presedan zbog kojeg ćemo zažaliti. Sudimo ovakvim ljudima pred federalnim sudom, dajemo im ista ustavna prava kao što imaju američki državljani“, kritikovao je republikanski senator iz Južne Karoline Lindzi Grejem.\nAdministracija predsednika Obame tvrdi da su se zvaničnici zaduženi za nacionalnu bezbednost jednoglasno složili da se Abu Geitu sudi na civilnom sudu i da veruju da je to u interesu nacionalne bezbednosti.\nUkoliko bude proglašen krivim Abu Geit bi mogao da bude osuđen na doživotni zatvor.\nRepublikanski kongresmen iz Njujorka Piter King juče je odao priznanje agentima CIA i FBI-ja za nedavno hvatanje Abu Geita. Američki sekretar za pravosuđe Erik Holder rekao je da Abu Geitovo hapšenje prikazuje rešenost Sjedinjenih Država da izvedu pred sud sve odgovorne za napade 2001. godine.


Lokalne vesti - Ponedeljak 16.09.2019 - 21:57\nGradsko rukovodstvo u poseti\nPravosnažnošću UPPR-a, „Simpo“ redovno izmiruje sve svoje obaveze prema javnim preduzećima, lokalnim poreskim administracijama i svim svojim poveriocima, ističe generalni direktor ocenjujući da je kompanija sada potpuno stabilna i ekonomski održiva.\nSlađan Disić je predstavnike rukovodstva Grada Vranja, tokom obilaska proizvodnih pogona, upoznao sa rezultatima i planovima „Simpa“ u narednom periodu i zahvalio se na podršci tokom realizacije UPPR-a.\n- „Simpo“ ima tržište, zahtevne i relevantne kupce i trenutno smo u situaciji da iz svog tekućeg poslovanja izmiruje sve svoje obaveze.\nU takvoj situaciji, „Simpo“ uplaćivanjem svojih obaveza pruža direktnu i indirektnu podršku lokalnoj samoupravi u svim sredinama gde ima svoja predstavništva, pogone i salone – rekao je direktor kompanije.\nVranjska kompanija ima sklopljene poslove u redovnom plasmanu i opremanju hotela i studentskog doma u Dablinu, hotela „Slavija“ u Budvi i hotela u Vranju, a krenulo se i u posao opremanja renovirane zgrade vranjskog pozorišta, navodi Disić.\nPlate zaposlenih u „Simpu“ zavise od izvršenja normativa i plana realizacije, i kreću se od 31.000 do 35.000 dinara u proseku na mesečnom nivou, a Slađan DIsić navodi da je moguće da do kraja godine budu i veće. Plata generalnog direktora i izvršnih direktora je jednaka i iznosi prosečno 97.000 dinara mesečno, navodi direktor demantujući pisanja pojedinih medija i tvrdi da je to lako proverljivo u Poreskoj upravi.\nGradonačelnik Vranja Slobodan Milenković je konstatovao da „Simpo“ ostaje motor razvoja Vranja i celog okruga i prepoznatljivi brend.\n- Mogu da razumem kroz šta je prošao generalni direktor jer sam i ja prošao kroz sličan proces obezbeđivanja stabilnosti sistema i istovremeno vraćanja dugova.\nNajbitnije je da „Simpo“ od 1. maja redovno plaća sve svoje obaveze što znači i veći izvorni prihod za lokalnu samoupravu – rekao je gradonačelnik.\nNarodni poslanik Slaviša Bulatović je kazao da je boljitak u "Simpu" krenuo nakon posete Aleksandra Vučića 2014. godine, kada je obećao promenu odnosa prema jugu Srbije.\n- Danas je očuvan proces proizvodnje i ovi ljudi ovde, na čelu sa generalnim direktorom i rukovodstvom fabrike su dokaz da država ovde prisutna i da se ozbiljno radi - istakao je Bulatović.\n16.09.2019. , 17:38\nPlate su čak i ispod 20000din.,a ne 31-35000din.To dotični gospodin iznosi neistine o visini plata!!!


RTS :: Produbljivanje podela u Makedoniji, protesti i slavlja\nRegion Produbljivanje podela u Makedoniji, protesti i slavlja\nProdubljivanje podela u Makedoniji, protesti i slavlja\nčetvrtak, 12. jul 2018, 14:43 -> 16:28\nPoziv NATO-a upućen Makedoniji da se priključi tom savezu, nakon što primeni sporazum o promeni imena te bivše jugoslovenske republike koji su potpisali Skoplje i Atina, podelio je makedonsku političku scenu i makedonsko društvo.\nVladajući SDSM i premijer Zoran Zaev sa svojim koalicionim partnerima zakazali su slavlje povodom dobijanja poziva za priključenje te države Alijansi u 14 makedonskih gradova.\n"Ne postoji datum za otpočinjanje pregovora sa EU niti bezuslovni poziv za NATO. I to je zato što imamo nesposobnu vladu. Moramo stati na put porazima, a odgovor možete dati samo vi. Zato ćemo nastaviti da protestujemo i pozivam vas da dođete u Kavadarce i priključite se protestnom maršu", rekao je Mickoski u video-obraćanju javnosti.\nZaev je pak iz Brisela pozvao građane da se pridruže velikoj proslavi koja će biti održana u subotu u 15 gradova širom Makedonije.\n"Od danas Makedonija ide samo napred, građani mogu da slave uspeh jer je NATO odlučio da postanemo 30. članica Alijanse. Dobili smo poziv da postanemo saveznik najjačih zemalja na svetu. Makedonija ide u korak sa Evropom", naveo je Zaev i najavio da će proslave biti organizovane uz makedonsku muziku.\nNa samitu NATO-a u Briselu je zaključeno da će Makedonija postati članica Alijanse nakon što budu sprovedene sve procedure predviđene sporazumom o imenu te bivše jugoslovenske republike.\nIako je ova odluka NATO-a uslovna, kao i prethodna doneta na samitu EU o dobijanju datuma za otvaranje pregovora o članstvu u Uniji, vladajući SDSM je naziva "istorijskom" i vrhunskim strateškim ciljem.\nVMRO-DPMNE, s druge strane, smatra da je Makedonija doživela fijasko, jer su oba poziva uslovna.\nIz VMRO-DPMNE podsećaju da je Makedonija ispunila uslove za članstvo u NATO-u još 2008.\nZbog toga, kao prvi korak traže ostavku vlade, Nikole Dimitrova pre svega, koji je zajedno sa Zoranom Zaevom doveo zemlju do zastoja.\nSDSM ističe da su vrata NATO-a otvorena i da je mesto Makedonije u Alijansi osigurano, što će obezbediti stabilnost i razvoj zemlje u budućnosti.\nPolitički analitičar Albert Musliju je za Radio Slobodnu Evropu rekao da Makedonija, osim obaveze preuzete u sporazumu sa Grčkom, mora da završi i neke finese koje predviđaju potpuno uključivanje u sistem NATO-a.\nPrema njegovim rečima, situacija je jasna: ako Makedonija ispunjava sve obaveze sporazuma sa Grčkom, može se smatrati članicom Alijanse.\n"Evropska unija je, prema odluci Saveta Evrope, navela sve što Makedonija mora da ispuni do juna naredne godine, dok NATO smatra da je situacija mnogo jasnija", kaže Musliju.\nOčekivanja Brisela su, naime, da će Makedonija u potpunosti primeniti sporazum sa Grčkom o imenu, a to podrazumeva i uspešno sprovođenje referenduma i donošenje ustavnih promena.\nNakon toga, Republika Severna Makedonija bi postala 30. članica NATO-a.\n(četvrtak, 12. jul 2018, 17:25)


Evo kako se zove SIN Ane i Švajnija! - PRess Serbia | PR PRess team\nEvo kako se zove SIN Ane i Švajnija!\nAna Ivanović porodila se u toku noći i na svet donela sina, kojem su mama i tata dali kratko, ali efektno ime. Beba, koja je na svet stigla u kasnim noćnim satima, kako saznajemo, nosi ime Luka\nBeba i mama se osećaju dobro, a tata Švajni je zbog porođaja propustio utakmicu koju je njegov tim igrao juče.\nFudbalski klub Partizan potvrdio je pisanja medija i uputio je čestitke paru rečenicom:\n– FK Partizan čestita rođenje sina Luke Ani i Bastijanu – stoji u poruci.\nTagoviana ivanovic press serbia sin trudnoca\nTajno venčanje Sandre Bulok!?


Kim Džong Un: Povećajte proizvodnju municije, rat se brzo približava\n"Kada rat počne, moraćemo brzim i iznenadnim udarom da uništino njihove ključne vojne lokacije i vladine institucije", rekao je lider Sjeverne Koreje\n06.04.2013. 19:49h Ažurirano: 06.04.2013. 19:49h\nSjevernokorejski lider Kim Džong Un naredio je čelnicima vojne industrije da povećaju proizvodnju artiljerijske municije, jer se rat brzo približava.\nU izvještaju sjevernokorejske televizije prikazan je Kim Džong Un prilikom obilaska jedne vojne fabrike 17. marta.\nU razgovoru sa radnicima on je rekao da se "neprijatelji Sjeverne Koreje brzo pripremaju za rat" i da je zbog toga neophodno da povećaju proizvodnju.\n"Kada rat počne, moraćemo brzim i iznenadnim udarom da uništino njihove ključne vojne lokacije i vladine institucije", rekao je Kim.\nZbog toga, dodao je, morate apsolutno garantovati da ćemo imati kvalitetno artiljerijsko oruđe u municiju, kako bi preventivni napad na neprijatelje bio uspješan.\nDa se Sjeverna Koreja zaista priprema za rat, potvrdio je iministar spoljnih poslova te države, koji je za kineski agenciju Ksinhua rekao da se sada više ne postavlja pitanje da li će, nego kada će početi rat na Korejskom poluostrvu, jer njegova država mora da se zaštiti od prijetnji Sjedinjenih Američkih Država.\nPjongjang je prije dva dana pozvao sve države da razmisle o evakuaciji svog diplomatskog osoblja, jer neće moći da im garantuje bezbjednost kada počne rat, ali za sada niko nije nagovijestio da da će to uraditi.\nKastro pisao Kimu: Budi odgovoran, svijetu prijeti nuklearni rat\nBivši predsjednik Kube Fidel Kastro, napisao je kolumnu za državne medije, koristeći je za direktno obraćanje 30-godišnjem Kim Džong Unu.\nIstakao je da trenutna kriza na Korejskom poluostrvu predstavlja najveći rizik za 'nuklearni holokaust' još od kubanske krize 1962. godine, koja je dovela SAD i tadašnji SSSR na rub nuklearnog sukoba.\n"Demokratska Narodna Republika Koreja uvijek je bila u prijateljskim odnosima s Kubom, a Kuba je uvijek bila i nastaviće da bude uz nju"\nIako je svojevremeno nekadašnjem prvom čovjeku SSSR-a Nikiti Hruščovu napisao pismo tražeći nuklearni napad na SAD, Kastro je posljednjih godina postao poznat po svojim stavovima protiv nuklearnog naoružanja.\n"Demokratska Narodna Republika Koreja uvijek je bila u prijateljskim odnosima s Kubom, a Kuba je uvijek bila i nastaviće da bude uz nju", napisao je između ostalog Kastro.\n"Sada, nakon što je pokazala sve svoje tehnološke i naučne prednosti, podsjećamo je na dužnost prema drugim državama i svojim prijateljima. Ne bi bilo pravedno zaboraviti da bi ovakav (nuklearni) rat pogodio više od 70 posto svjetske populacije", napisao je 86-godišnji "El Commandante", nazivajući trenutnu situaciju na Korejskom poluostrvu "nevjerovatnom i apsurdnom".\nUpozorio je i da američki predsjednik Barak Obama snosi odgovornost za dalji razvoj situacije. Napisao je da će ga, u slučaju da stvarno dođe do nuklearnog sukoba, svijet pamtiti kao "najvećeg zločinca u istoriji Sjedinjenih Država".\nSAD: Raketni napad Sjeverne Koreje ne bi bio iznenađenje\nRaketni napad Sjeverne Koreje, koja je premjestila dvije rakete srednjeg dometa na istočnu obalu, ne bi bio iznenađenje za Sjedinjene Američke Države, saopštila je Bijela kuća.\nUkoliko bi nosila lakše punjenje, mogla bi da ima domet i od 4.000 kilometara, to jest da dosegne do ostrva Guam na Pacifiku\n"Ne bismo bili iznenađeni ako bi oni na taj način reagovali". rekao je portparol Bijele kuće Džej Karni na redovnoj konferenciji za novinare i dodao da je Pjongjang u prošlosti već izvodio raketne napade.\nOn je još jednom apelovao na Sjevernu Koreju da prestane sa provokacijama. Sjeverna Koreja je na istočnu obalu postavila još jednu raketu srednjeg dometa. Pjongjang je potom saopštio da poslije 10. aprila, u slučaju konflikta, ne može da garantuje bezbjednost diplomatskim predstavništvima u Sjevernoj Koreji.\nVkeruje se da rakete "musudan", koje su predstavljene tokom vojne parade 2010. godine, imaju domet od 3.000 kilometara i da bi mogle da pogode ciljeve u Južnoj Koreji i Japanu.\nUkoliko bi nosila lakše punjenje, mogla bi da ima domet i od 4.000 kilometara, to jest da dosegne do ostrva Guam na Pacifiku, gdje se nalaze američke vojne baze. Južnokorejska agencija Jonhap je javila da je jedan zvaničnik rekao da je Pjongjang spreman da ispali rakete bez upozorenja.\nIz vojnih izvora se saznaje da bi to moglo da se dogodi 15. aprila, na dan kada je rođen osnivač sjevernokorejskog komunističkog režima, Kim Il Sung, koji je umro 1994. godine.\nTeško je reći koje su prave namjere S. Koreje\nUprkos upozorenjima sjevernokorejskih vlasti i povećanoj napetosti na poluostrvu, zaposleni u ambasadama u toj zemlji ostaju na svojim radnim mjestima, piše Rojters.\n'Ne vjerujemo da će zaposleni bilo koje ambasade napustiti Sjevernu Koreju. Većina stranih vlada na tu poruku gleda kao na potez kojim zavničnici Sjeverne Koreje pokušavaju da dodatno zategnu odnose na Korejskom poluostrvu', rekao je neimenovani izvor vlade Južne Koreje. Za sada je poznato samo da ruska vlada razmišlja o mogućem povlačenju iz Sjeverne Koreje, a zabrinutost je izrazio i glavni sekretar UN-a Ban Ki-Mun.\nŠefovi diplomatskih misija EU-a prisutni u Pjongjangu trebali bi danas da se okupe "kako bi raspravljali o zajedničkom stavu i zajedničkom djelovanju" povodom diplomatskog osoblja, objavilo je bugarsko ministarstvo spoljnjih poslova.\nNo, nijedna zemlja ne planira neposredno evakuaciju a neki su glavni gradovi ocijenili da se radi o novom sjevernokorejskom manevru s ciljem podizanja napetosti.\nUprkos svemu, i dalje je mnogo skeptika po pitanju Kim Džong Unovih namjera. Teško je reći koje su mu prave namjere, ali lako je moguće da je Sjever intenzivirao prijetnje kako bi ojačao režim unutar zemlje", rekao je jedan južnokorejski zvaničnik.\nFidel KastroDžej KarniKim Il sungSjeverna Koreja SAD\n17:23 h\t232\n07.05. 17:23 h\t232\t37482\n07.05. 10:45 h\t92\t17659\n07.05. 09:38 h\t70\t10062\n07.05. 13:43 h\t6030\n07.05. 11:41 h\t4171\n07.05. 17:23 h\t29\t232\n07.05. 10:45 h\t8\t92


ASTANA, Druga kompanija u svijetu po proizvodnji uranijuma, kazahstanski “Kazatomprom”, obećao je inostranim investitorima da neće revidirati već zaključene sporazume o zajedničkom poslovanju poslije hapšenja bivšeg generalnog direktora ove državne kompanije.Muhtar Džakišev je uhapšen u maju, nakon čega je vlada obećala investitorima da će potvrditi sklopljene ugovore, a čelnici “Kazatomproma” su se sastali sa najvećim partnerima i otklonili njihove sumnje.\nPartneri kazahstanske Nacionalne atomske kompanije naglasili su strateški značaj uspostavljenih poslovnih veza i potvrdili namjere da nastave saradnju na sektoru nuklearne energetike. “Kazatomprom” je sa svoje strane ukazao na nepromenljivost svih postojećih dogovora, saopštila je informativna služba kompanije.\nUprava “Kazatomproma” sastala se u Astani sa predstavnicima kompanija “Marubeni”, “Sumitomo”, “Nuclear Fuel Industries”, NEXI, JBIC, ERM, ING, Atomredmetzoloto, kineske Guandunske nuklearno-energetske korporacije, francuske Areve, kanadske Uranium One i indijske korporacije NPCIL.\nIstičući da je svjestan svoje odgovornosti na obezbjeđenju svjetske atomske energetike neophodnim sirovinama, “Kazatomprom” je najavio skore pregovore o razvoju saradnje sa kanadskom kompanijom “Cameco”, japanskom “Toshibom” i američkim “Westinghouse Electric”.\n“Kompanija će nastaviti da se razvija i ubuduće, kako bi zadovoljila rastuću tražnju ove energetske sirovine”, rekao je predsjednik “Kazatomproma” Vladimir Školjnikov.\nKazahstan, drugi u svijetu po rezervama uranijuma, nema sopstvene atomske centrale i ne koristi proizvode nuklearnog ciklusa, prenosi Rojters.


Više NBA timova traži Bogdanovića, novi ugovor vredeće 70 miliona\n20.11.2020 | Sport\nPrelazak u Milvoki je propao. Velike su šanse da će u novoj sezoni Bogdan Bogdanović ipak igrati u novoj sredini, a kao najozbiljnije kandidate za ugovor sa srpskim košarkašem američki mediji izdvajaju Lejkerse, iako su prilično zainteresovani i Atlanta Hoksi. Konkretni pregovori sa nekim od pomenutih timova nisu počeli, pretpostavlja se da će Bogdanović tražiti ugovor na četiri godine vredan 70 miliona dolara.\nIako je Milvoki odustao od plana da svoj tim pojača Bogdanom Bodanovićem, postoji još dosta ekipa koje žele srpskog košarkaša.\nDosadašnji igrač Kingsa sa ovim klubom ima takozvani "sign and trade" ugovor, što u praksi znači da može da promenim tim ako želi, ali i da Sakramento ima priliku da izjednači svaku ponudu koju bi Bogdanović eventualno dobio.\nVelike su šanse da će u novoj sezoni igrati u novoj sredini, a kao najozbiljnije kandidate za ugovor sa srpskim košarkašem američki mediji izdvajaju Lejkerse, iako su prilično zainteresovani i Atlanta Hoksi.\nKonkretni pregovori sa nekim od pomenutih timova nisu počeli, pretpostavlja se da će Bogdanović tražiti ugovor na četiri godine vredan 70 miliona dolara.\nDrama u derbiju: Slavlje Zvezde, Partizan promašio pobedu\nIbra odlučio derbi i otišao na bolovanje\nStaša Gejo treća u Evropi!\nObradović: Nema svrhe, odlaganje je najbolja opcija\nPočelo okupljanje "orlova"


Mino Rajola otrkio: "Miki bi u Mančester" - Sportske.net\nMino Rajola otrkio: "Miki bi u Mančester"\nPoznati fudbalski agent je izjavio da bi jedan od njegovih najtraženijih klijenata voleo na "Old Traford".\nNavijači Junajteda mogu da odahnu, Žoze im je sačuvao najboljeg!Kao grom iz vedra neba - Još jedan evropski gigant ušao u trku za Ibru!Šta Murinjo radi dok traje EURO? Uništava klince!Felaini je razgovarao sa Murinjom, šta je rešeno?Više nema dileme, Borusija mora da proda Jermenina!\nZa puno velikih fudbalskih imena je zadužen Rajola. Jedan od njih je i vezista Borusije iz Dortmunda, Hernik Mihtarijan.\nDovodio se Jermen u vezu sa Arsenalom, ranije je za njega zainteresovan bio Juventus, a do sada se nijednom sam fudbaler nije izjasio gde bi voleo da nastavi karijeru.\nUgovor sa ekipom sa "Signal Iduna Parka" mu ističe na kraju naredne sezone, pa je sada na prekretnici da li da produži saradnju sa "Milionerima", ili da se otisne put nekog drugog kluba, kako ponuda za njegove usluge ima širom Evrope.\nSada se izgleda "Miki", kako ga Rajola zove, izjasio da bi voleo u ekipu Žozea Murinja.\n"Mančester Junajted je jedinstvena prilika. Miki bi voleo da ide tamo", izjavio je Rajola.\nOstaje da se vidi da li će se želje ofanzivnog veziste ispuniti, tj. da li ćemo ga naredne sezone gledati pod "palicom" Žozea Murinja, kako iz Mančestera još nisu pokazali interesovanje za usluge 27-godišnjeg ofanzivca.


Početna Članci Analize Analize Istinomer ocenjivao ekspoze Ane Brnabić\nPoput svog prethodnika i mandatarka za sastav nove Vlade Ana Brnabić svoje obraćanje u skupštini počela je pričom o finansijskim uspesima, navodeći da “nijedna vlada u poslednjih deset godina nije započela mandat sa tako dobrim stanjem u budžetu“.\n“Državna kasa je u dobrom stanju, makroekonomski pokazatelji su pozitivni. Zatičemo suficit u budžetu, inflaciju u predviđenim granicama i trend smanjenja javnog duga i deficita platnog bilansa“, rekla je Brnabić.\nZaista podaci Ministarstva finansija pokazuju da je u prvih pet meseci 2017. ostvaren suficit od 12.5 milijardi dinara. Isto tako, prema podacima ministarstva, rast javnog duga zaustavljen je 2016. i od tada je dodatno smanjen u odnosu na BDP – trenutno javni dug iznosi 67.1 odsto BDP.\nJavni dug Srbije po godinama / Foto: Printscreen (Uprava za javni dug)\nMeđutim, nije sve tako pozitivno, naročito na dugoročnom planu, na šta konstantno upozorava Fiskalni savet, navodeći da je Srbija “daleko od uređenih finansija”. Naime, smanjenje deficita pre svega je posledica neplaniranog rasta javnih prihoda, ali i ušteda na javnim rashodima, koje, međutim, nisu bile sistemske, pa je njihova održivost upitna, o čemu je Istinomer već pisao.\n“Fiskalni rizici, koji se naročito odnose na loše poslovanje javnih i državnih preduzeća, gotovo su nepromenjeni u 2017. u odnosu na 2014. godinu. Sve ovo ukazuje da bolji ekonomski i fiskalni trendovi nisu još uvek razlog za puno zadovoljstvo, već da ih treba posmatrati kao retku priliku za sprovođenje strukturnih reformi u nešto povoljnijem okruženju i bez neposrednog pritiska izbijanja krize”, navodi se u dokumentu Fiskalnog saveta.\nFiskalni savet kritikuje i to što se deficit smanjuje većim delom zahvaljući neplaniranom rastu prihoda, umesto smanjenju rashoda, kako su to inače radile Rumunija, Litvanija, Estonija ili Letonija, koje su pre Srbije sprovele fiskalnu konsolidaciju.\n“Suprotno prvobitnim namerama, gotovo 50 odsto umanjenja fiskalnog deficita (u Srbiji) ostvareno je zahvaljujući neplaniranom rastu javnih prihoda… Neke od osnovnih neravnoteža u budžetu ostaju: iako su umanjeni, rashodi za plate i penzije i dalje su iznad održivog nivoa, subvencije će biti za oko 1 procentni poen BDP-a veće nego u uporedivim zemljama, dok su javne investicije nedovoljne i potrebno ih je povećati barem za 1 p.p. BDP-a”, navodi Fiskalni savet.\nNastavljajući sa pričom o stanju u državnoj kasi Brnabić je govorila i o otplati kamata na kredite, nasleđene iz ranijeg perioda.\n“Zbog visokih troškova zaduživanja u prošlosti samo u 2016. godini platili smo preko milijardu evra na otplatu kamata. Da bi građani bolje razumeli o kolikom novcu pričam ovde, naglasiću da se sa ovim novcem može izgraditi 150 kilometara auto-puta svake godine.”\nPrema podacima Ministarstva finansija, prošle godine je za kamate isplaćeno tačno 131,6 milijardi dinara. Mandatarka je u pravu kada kaže da su kamate po kojima se zaduživala Vlada Mirka Cvetkovića bile više nego što su to danas ili prošle godine, zbog čega je Vlada novim jeftinijim zajmovima otplaćivala stare.\nMeđutim, nije tačno da su sva izdvajanja za kamate rezultat zaduživanja prethodne vlasti, kako to insinuira mandatarka Brnabić. Ako se pogledaju izveštaji Uprave za javni dug, Vlada predvođena bivšim premijerom Aleksandrom Vučićem se tokom 2015. i 2016. zaduživala dominantno kroz emitovanje državnih hartija od vrednosti na domaćem tržištu.\nSamo tokom 2016. emitovane su hartije vrednosti 420 milijardi dinara, a u 2017. planirano je da država obezbedi 537 milijardi dinara na domaćem finansijskom tržištu, i to tako što će 340 milijardi biti obezbeđeno emitovanjem dinarskih hartija od vrednosti, a 197 milijardi dinara emitovanjem evro obveznica.\nFoto: Uprava za javni dug / Printscren\nPodaci Uprave pokazuju da su već u prvoj polovini ove godine dospele trogodišnje državne obveznice koje je polovinom 2014. emitovala upravo Vučićeva vlada, kao i pedesetronedeljni državni zapisi koje je u maju 2016, takođe emitovala Vučićeva, tj. aktuelna vlast, kao i dvogodišnje i trogodišnje državne obveznice koje su prodate na aukciji početkom 2015. godine, odnosno polovinom 2014.\nNema skoka od 44 na Duing biznis listi\nSumirajući dobre rezultate prethodne vlade, na čemu je zahvalila Vučiću, Brnabić je govorila o velikom skoku Srbije na Doing biznis listi.\n“U poslednje tri godine značajno je popravljen rejting Srbije na Duing biznis listi Svetske banke na kojoj, po opštim uslovima poslovanja zauzimamo 47. poziciju od 190 zemalja sveta. Za dve godine uspeli smo da ostvarimo napredak na ovoj listi za čak 44 mesta”, rekla je Brnabić.\nBrnabić je tako iznela tvrdnju koju su ranije uporno ponavljali i Vučić i ministarka Zorana Mihajlović, a koja nikako nije tačna, budući da je metodologija u međuvremenu promenjena, o čemu je Istinomer više puta pisao.\nNaime, njihova računica je da je Srbija za dve godine sa 91. došla na 47. poziciju – otuda navodni skok od 44 mesta. Međutim, 2015. je promenjena metodologija, pa je tada Srbija “skočila” sa 68. na 59. mesto, da bi zatim napredovala do 47. pozicije, što znači da je napredak na ovoj listi zapravo duplo sporiji.\nGovoreći o racionalizaciji u javnom sektoru, čime se bavio upravo njen resor u prethodnoj vladi, Brnabić je rekla da je Srbija jedna od zemalja sa najmanje zaposlenih u javnoj upravi u Evropi u odnosu na broj stanovnika, te da nije bilo racionalizacije tamo gde nije bilo prostora.\n“U dosadašnjem procesu racionalizacije u javnom sektoru vodilo se računa o tome da se višak zaposlenih traži samo tamo gde ga ima, da se istovremeno sačuvaju funkcije i poslovi države”, rekla je Brnabić.\nMeđutim, nije problem što su odlazili oni koji su višak, već što se racionalizacija dobrim delom svodi na odlazak u penziju. U Ministarstvu državne uprave i lokalne samouprave ranije su rekli Istinomeru da je na centralnom nivou za dve godine isplaćeno oko 3.000 otpremnina i da se procenjuje da je otprilike toliko isplaćeno i na lokalu. To znači da od ukupno 24.000 “racionalizovanih” radnih mesta oko četvrtine odlazi na te viškove, dok je gotovo sve drugo bio prirodan odliv - penzije ili na primer odlazak u inostranstvo u slučaju medicinskih radnika.\nU Fiskalnom savetu upozoravaju da to može uticati na rad institucija, kao i da postoji mogućnost da se nakon isteka zabrane zapošljavanja naglo poveća broj radnika ili sve vrati na staro, kao što je bio slučaj posle prethodnih aranžmna za MMF- om, o čemu je Istinomer, takođe, pisao.\nStari predmeti u rukama izvršitelja\nMandatarka Brnabić govorila je i o planiranoj reformi pravosuđa, a pohvalila se i značajnim smanjenjem takozvanih starih predmeta, odnosno predmeta starijih od dve godine, od kojih su neki značajno stariji.\n“U 2016. broj starih izvršnih predmeta u sudovima smanjen je za skoro 900.000 u odnosu na prehodnu godinu i taj trend će se i dalje nastaviti”, rekla je Brnabić.\nMeđutim, treba imati u vidu da je dobar deo tih predmeta samo iz sudova prebačen na izvršitelje, pa se stiče utisak da su srpski sudovi naprasno postali veoma efikasni.\nU dokumentu o trenutnom stanju u poglavljima 23 i 24 za Srbiju, objavljenom na sajtu Kancelarije za evropske integracije u maju 2017, navodi se da će prema Zakonu\no izvršenju i obezbeđenju, koji je stupio na snagu jula 2016, veliki broj predmeta iz sudova biti prenet izvršiteljima.\n“Izmenjeni zakon je ostvario veliki uticaj na takozvane predmete koji se tiču „računa javno-komunalnih službi“ (za vodu električnu energiju, telekomunikacije, itd.) koji čine najveći deo starih predmeta koji čekaju rešenje u pravosudnom sistemu Srbije: značajno smanjenje broja ovih starih predmeta moglo bi da se postigne kroz izvršenje po osnovu 811.322 starih predmeta koji će biti rešeni tokom 2016. godine”, navodi se u dokumentu.\nBrnabić je u svom ekspozeu rekla i da je “Srbija postala prva zemlja van EU, koja je uvela indeks rodne ravnopravnosti”.\nSrbija jeste 2014. godine uvela ovaj indeks, ali to bi tek trebalo da bude polazna osnova, koja treba da služi za analizu stanja – na primer koliki je jaz u prihodima žena i muškaraca i sl. Međutim, Srbija još nije donela obećani zakon o ravnopravnosti žena i muškaraca, na šta su upozoravale nevladine organizacije koje se bave ovom oblašću.\nTako su se nadležni i ranije hvalili kako Srbija jedina ima telo za rodnu ravnopravnost “tik uz premijera”, koje vodi ministarka Mihajlović, što jeste dobro, ali nije dovoljno, naročito ako znamo da se u nekim drugim evropskim državama, poput Danske, ovim pitanjem bave ministarstva, čije su ingerencije i mogućnosti daleko veće od onih koje ima ovo telo, o čemu je Istinomer, takođe, pisao.\nDosta pažnje u svom ekspozeu Brnabić je posvetila digitalizaciji, rastu u IT sektoru, pa se tako pohvalila i dobrom pozicijom Srbije među svetskim korisnicima interneta.\n“Prema najnovijem istraživanju Svetskog ekonomskog foruma, Srbija je u najboljoj trećini zemalja u svetu po nivou tehnološke spremnosti i broju građana koji koriste internet.“\nAko pogledamo pomenuto istraživanje, videćemo da je Srbija na 39. mestu od 138 po broju korisnika interneta putem mobilnog telefona, na 56. po procentu populacije koja koristi internet, ali da je, na drugoj strani, tek na 103. mestu kada je reč o dostupnosti najnovijih tehnologija.\nIsto ovo istraživanje pokazuje i da je Srbija po kapacitetu za inovacije na 130. mestu (možda zato dobijamo ministra bez portfelja zaduženog za inovacije Nenada Popovića), a da smo po kvalitetu puteva na 115. mestu.\nA kad smo već kod puteva, Brnabić se pohvalila da je “poslednjih godina izgrađeno više kilometara puteva nego decenijama pre toga“.\nIstinomer već duže vreme pokušava da utvrdi koliko je to kilometara puteva i autoputeva izgrađeno i rekonstruisano u poslednjih nekoliko godina, ali nam to ne polazi za rukom, jer od nadležnih ne dobijamo podatke kojima se, na drugoj strani, konstantno hvale.\nNedavno smo proveravali koliko Srbija zaostaje za Hrvatskom po kilometrima autoputa i utvrdili da je Srbija danas tamo gde je Hrvatska bila još 2003. Pozivamo nadležne da nam dostave podatke i za sve druge puteve širom Srbije. Ako znaju ministri i premijeri, treba da znaju i građani.\nIstinomer će u narednom periodu nastaviti sa analizom ekspozea mandatarke Brnabić i rasprave u parlamentu, kao i da prati obećanja izneta u planu rada nove vlade.\nAna BrnabićVlada Srbijeekspozefiskalni deficitracionalizacija državne uprave


KSS i srpski klubovi pisali Evroligi - Sportske.net\nKSS i srpski klubovi pisali Evroligi\nOkupljeni oko Košarkaškog saveza Srbije klubovi koji se takmiče u ABA ligi uputili su pismo prvom čoveku Evrolige Đordiju Bertomeuu i generalnom menadžeru regionalnog takmičenja Romanu Liscu sa zahtevom da dođu na zajednički sastanak u Beograd.\nVujošević: "Biće teško i napeto protiv Metalca"Duletova borba traje!Partizan i Zvezda - Rutinski i ubedljivo!Partizan i Zvezda - Rutinski i ubedljivo!Metalac deklasirao Megu!\nSrpski klubovi koji su prethodne sezone participirali u ABA ligi potpisali su pismo koje je u sredu na adresu Đordija Bertomeua i Romana Lisca uputio Košarkaški savez Srbije.\nSrpska kuća košarke okupila je domaće klubove učesnike ABA lige i sa njima postigla dogovor da se od prvog čoveka Evrolige i generalnog menadžera ABA lige zatraži dolazak u Beograd na sastanak sličan onom koji je održan pre tačno šest godina.\nU pismu koje su potpisali KSS i predstavnici srpskih klubova navodi se da ABA liga nije ispoštovala dogovore sa prethodnog sastanka održanog 2009. godine i da je neophodno da se postigne konsenzus oko najvažnijih pitanja posle kojeg će se svaka strana držati onoga što je stavljeno na papir.\nPismo Košarkaškog saveza Srbije upućeno na adrese Đordija Bertomeua i Romana Lisca prenosimo u celosti:\nNa sastanku održanom 22. maja 2015. godine, kome su prisustvovali predstavnici Košarkaškog saveza Srbije i četiri kluba učesnika Regionalne lige, dogovoreno je da Vam se obratimo sa molbom za organizovanje sastanka u Beogradu. Prethodni sastanak u ovom formatu je održan u Beogradu u junu 2009.godine. Na tom sastanku su postignuti konkretni dogovori na koje su svojim potpisom saglasnost dali svi učesnici – kako predsednici srpskih klubova i Saveza, tako i predstavnici Evrolige i ABA lige. Nažalost, većina tada dogovorenih stvari nije zaživela u praksi.\nSmatramo da smo trenutno u situaciji kada imamo izuzetnu priliku da postignemo dogovor o načinu organizacije i funkcionisanja Regionalne lige koji bi bio garant njene uspešnosti u budućnosti. Imajući u vidu da je uticaj Regionalne lige na razvoj košarke u celom regionu veliki, sigurni smo da bi takav dogovor dao snažan doprinos jačanju Regionalne lige i samim tim košarke na prostorima bivše Jugoslavije.\nZato vas pozivamo da se u najkraćem mogućem roku, a u skladu sa vašim obavezama i planovima, sastanemo u Beogradu i kroz konstruktivan razgovor postignemo rešenje koje bismo svi zajedno prihvatili i pomogli u primeni istog" stoji u pismu KSS i srpskih klubova.


NAGRADA EDICIJI „DECA ČITAJU SRPSKU ISTORIJU” ZA NAJBOLJU DEČJU KNJIGU-EDICIJU NA SLOVENSKIM JEZICIMA - Pčelica\nNAGRADA EDICIJI „DECA ČITAJU SRPSKU ISTORIJU” ZA NAJBOLJU DEČJU KNJIGU-EDICIJU NA SLOVENSKIM JEZICIMA\nMinsk, Belorusija, 15.09.2016.\nMeđunarodni žiri III Festivala slovenske knjige, koji se održao u Minsku, u Belorusiji, dodelio je nagradu ediciji „Deca čitaju srpsku istoriju” Izdavačke kuće Pčelica za najbolju dečju knjigu-ediciju na slovenskim jezicima posvećenu istoriji i kulturi slovenskih naroda.\nU ime Izdavačke kuće Pčelica nagradu je primio Vuk Vukićević, generalni sekretar Udruženja izdavača i knjižara Srbije i predstavnik Srbije na ovoj manifestaciji.\nEdiciju „Deca čitaju srpsku istoriju” napisao je poznati pisac za decu Slobodan Stanišić, a ilustrovao veliki broj najboljih domaćih ilustratora. Teme o poznatim ličnostima srpske istorije obrađene su u vidu priča bliskih deci mlađeg školskog uzrasta, sa ciljem da mališane zainteresuje za događaje i ličnosti iz nacionalne istorije.\nOva Pčeličina edicija je do sada višestuko nagrađivana u zemlji i regionu. Nagrada iz Minska je još jedno značajno priznanje Pčelici za negovanje istorije i kulture srpskog naroda.


Koliko se Novopazarci voze taksijem? Start “jedan od najjeftinijih”, zainteresovanost “ogromna” – Sandzaklive.rs\nKoliko se Novopazarci voze taksijem? Start “jedan od najjeftinijih”, zainteresovanost “ogromna”\nCene taksi usluga u Srbiji variraju, ali i varira i zainteresovanost građana da koriste ovu vrstu prevoza. U nekim gradovima samo start košta preko 100 dinara, dok se u drugima ni ne naplaćuje.\nB92 pitao je takisiste u Novom Pazaru koliko naplaćuju svoje usluge, ali i kolika je zainteresovanost Novopazaraca da se voze ovom vrstom prevoza.\nStart u Novom Pazaru iznosi 50 dinara, a kako je za B92.net ocenio taksista iz tog grada, to je jedan od najjeftinijih startova u Srbiji.\nŠto se tiče cene po kilometru u Novom Pazaru ona iznosi oko 75 dinara.\nIz jedne taksi kompanije iz Novog Pazara rekli su nam da je zainteresovanost za taksi firme, odnosno agencije u tom gradu ogromna.\nNaveli su i da je za vreme korone zainteresovanost ostala i ista, ako ne i viša – pogotovu kad je bio prvi talas kada su, kako kažu, ljudi masovno koristili taksi usluge.\nKako je B92.net ranije pisao, u Beogradu samo ulazak u vozilo košta 170 dinara. Nišlije za start naplaćuju 110 dinara, ali su povoljniji u pogledu naplate po kilometraži – za prvu tarifu cena kilometra iznosi 40 dinara, za drugu 50 i za treću 65 dinara.\nIma, naravno i mesta koje nemaju jedinstvenu politiku cena na nivou jedinice lokalne samouprave. Tako je, na primer, u Šapcu moguće naleteti na udruženja koja će vam taksi usluge naplatiti sa uračunatim startom od nekoliko desetina dinara, dok druga udruženja to uopšte neće naplaćivati. (B92)\nNovi Pazar Taxi\nĐerlek - Apelujem na građane Novog Pazara i Tutina da se uozbilje


SKOLARI ŠAMPION BRAZILA Iskusni trener doveo Palmeiras do desete titule u istoriji!\nFudbaleri Palmeirasa novi su šampioni Brazila! Oni su predvođeni Luisom Felipeom Skolarijem na gostovanju pobedili Vasko u pretposlednjem kolu i tako su stekli nedostižnu prednost u odnosu na rivale.\nPrelomni trenutak meča u Rio de Žaneiru dogodio se u 72. minutu, kada je Dejverson pogodio protivničku mrežu i, ispostavilo se kasnije, doneo trofej Palmeirasu.\nSlavlje fudbalera Palmeirasa posle osvojene titule\nDa podsetimo, novi šampion Brazila je titulu obezbedio posle uoči poslednjeg kola ima 77 bodova, pet više od prvog pratioca, ekipe Flamenga.\nInače, fubaleri Palmeirasa su se učvrstili na večnoj listi po broju osvojenih titula, pošto im je ovo bila 10, a najbliži pratilac je Santos, koji ima osam šampionskih naslova.\nLuis Felipe Skolari i Felipe Melo\nTvorac velikog uspeha je iskusni strateg Luis Felipe Skolari, koji je ekipu preuzeo krajem jula i od tada Palmeiras nije izgubio nijedan meč. Podsećanja radi, odigrao ih je čak 22!\nMnogo priča se vodilo o tome da se švedski fudbaler Zlatan Ibrahimović vraća u Evropeu, ali od toga neće biti ništa. Sjajni napadač je odlučio da ostane u Los Anđeles Galaksiju.\nLuka Modrić, kapiten fudbalske reprezentacije Hrvatske, postao je prvi osvajač Zlatne lopte „Frans fudbala” koji nije nominovan za narednu godinu.\nKafu, legendarni brazilski fudbaler i desni bek Milana, nikako ne može da se pomiri sa sudbinom od kada mu je ona oduzela 30-godišnjeg sina.


Europe&us | Centar za evropske politike Europe&us – Centar za evropske politike\nCEP je u 2015. godini otvorio četvrto programsko područje – Europe&us. U okviru novog područja, CEP će se baviti istraživanjem i analizom pitanja i problema unutar politike Evropske unije i njene institucionalne arhitekture, ali i uticajima koje ta pitanja mogu imati na Srbiju i njeno pristupanje EU.\nUvođenjem nove oblasti, CEP nastoji da zamisli Srbiju kao već postojeću članicu EU, i time podstakne razmišljanja o položaju Srbije u evropskim institucijama i politici. Europe&us nije sektorsko, vertikalno programsko područje, već suštinski horizontalno: polazi od šire slike Srbije i njenog evropskog puta i analizira razvoj i preobražaje Evropske unije, kako bi se time javnost u Srbiji upoznala s njenim tokovima i razumela šta sve članstvo u EU donosi.\nKvalitetnom politikom zadržavanja kadrova do održive integracije Srbije u Evropsku uniju


Komandant Turske vojne misije u BiH posjetio gradonačelnika Zenice\nKomandant Turske vojne misije u BiH – LOT kuća Zenica sa saradnicima, posjetio je danas Fuada Kasumovića, gradonačelnika Zenice. Tom prilikom gradonačelnik i komandant su razgovarali o projektima koji se trenutno provode na području Grada Zenice, a čiju realizaciju finansira Republika Turska.\nNa samom početku razgovora, komandant je čestitao gradonačelniku Kasumoviću na historijskom rezultatu i pobjedi na izborima, kazavši da je ona još važnija kada se nakon četiri godine vođenja grada ostvari još jedan mandat.\nRazgovarajući o projektima koji bi se u budućnosti mogli realizirati, gradonačelnik Kasumović predložio je da, kako je kazao, ostave doživotni trag i zajednički urade idejno rješnje Trga BiH ili Trga Alije Izetbegovića koji bi bili sa motivima Republike Turske.\n"Ne predlažem ovo jer Gradska uprava nema novca. Mi projekte za oba trga imamo gotovo urađene. Voljeli bismo da ostavimo zajedno doživotni trag i da jedan od trgova bude Trg bosansko-turskog prijateljstva. Ipak, Turska je zemlja koja je bila uz BiH prije rata, za vrijeme rata, ali i u najtežim trenucima poslije rata pa sve do danas", rekao je Kasumović.\nNa ovu ideju prisutni komandant izrazio je ogromno oduševljenje i čast što je gradonačelnik Kasumović predložio projekt poput ovog.\n"Zaista smo oduševljeni. Iznenadili ste nas maksimalno pozitivno. Mi ćemo ovu ideju prezentirati komandantu u Sarajevu, ali i nadležnima u Turskoj. Bit će nam čast da uradimo projekt takvog tipa, odnosno da zaista ostavimo, kako ste kazali, trajni trag našeg prijateljstva u projektu poput jednog od dva Trga koja predlažete. Ne obećavamo da će to sigurno ići, međutim, volja i to odlična postoji da se takvo nešto realizira", kazao je komandant Turske vojne misije u BiH – LOT kuća Zenica uz molbu da se priklikom medijskog eksponiranja ove informacije ne navodi njegovo ime.


Pedesetprva SES letelica uspešno lansirana u orbitu\nPedesetprva SES letelica uspešno lansirana u orbitu – Personal magazin\nKompanija SES S.A. (kotirana na berzama Euronext Paris i Luxembourg pod oznakom SESG) objavila je da je SES-5 satelit lansiran u svemir danas u 00:38:30 po bajkonurskom vremenu (20:38:30 po…\nKompanija SES S.A. (kotirana na berzama Euronext Paris i Luxembourg pod oznakom SESG) objavila je da je SES-5 satelit lansiran u svemir danas u 00:38:30 po bajkonurskom vremenu (20:38:30 po centralno evropskom vremenu i 14:38:30 EDT 9. jula 2012) na nosećoj raketi ILS PROTON Breeze M. Nakon misije koja je trajala 9 sati i 12 minuta, Breeze M Proton rakete uspešno je lansirao SES-5 satelit direktno u geostacionarnu orbitu.\nSpace Systems/Loral (SS/L), vodeći proizvođač komercijalnih satelita, napravio je SES-5 satelit za SES. Letelica, koja će biti pozicionirana na orbitalnoj poziciji od 5 stepeni istočno, ima 36 aktivnih Ku-band transpondera i do 24 aktivna C-band transpondera. SES-5 ima dva Ku-band signala, jedan koji opslužuje korisnike nordijskih i baltičkih zemalja i drugi za korisnike podsaharske Afrike, kao i dva C-band signala, jedan za pružanje usluga na globalnom nivou i drugi za pokrivanje Evrope, Afrike i Bliskog Istoka. Satelit ima i mogućnost Ka-band uplink-a, koji omogućava fleksibilne operacije između Evrope i Afrike. Satelit SES-5 napravljen je da pruži visoke performanse i široku pokrivenost za Direct-to-Home (DTH) usluge, pomorske komunikacije, GSM backhaul sisteme i VSAT aplikacije u Evropi, Africi i Bliskom Istoku.\nSatelit SES-5 takođe ima L-band kapacitet za Evropski geostacionarni navigacioni sistem (EGNOS). Sistem EGNOS koji je napravljena za Evropsku komisiju, pomaže u verifikovanju, poboljšavanju i izveštavanju o pouzdanosti i tačnosti navigacionih signala u Evropi.\nRomain Bausch, predsednik i izvršni direktor kompanije SES rekao je: „Satelit SES-5 beleži drugo uspešno ILS-Proton lansiranje u 2012. godini i treći SES satelit koji isporučuje kompanija Space System/Loral u poslednjih deset meseci. Štaviše, satelit SES-5 obezbeđuje podršku za sistem EGNOS Evropske komisije. Ovo je 51. satelit koji postaje član globalne SES flote. Želeli bismo da se zahvalimo timovima Space Systems/Loral, ILS, Khrunichev i SES na posvećenosti koja je doprinela konačnom uspehu. Takođe želimo da se zahvalimo Evropskoj komisiji što nam je ukazala poverenje za pružanje podrške sistemu EGNOS. Nakon detaljnog orbitalnog testiranja, kompanija SES i njeni klijenti mogu da očekuju da će novi satelit SES-5 imati odličan satelitski kapacitet širom Evrope, Afrike i Bliskog Istoka.”\n„Novo EGNOS lansiranje dokaz je da Evropska komisija želi da građanima i preduzećima u Evropi omogući najpouzdaniji signal sa najvećom mogućom tačnošću. Ovo će otvoriti nove poslovne prilike kako danas tako i u budućnosti, posebno kada EGNOS počne da posluje sa Galileom i kada Galileo postane aktivan u 2014″, rekao je potpredsednik Evropske komisije, Antonio Tajani, odgovorni za industriju i preduzetništvo.\n„Partnerstvo između ILS i SES traje već 16 godina i počelo je kada je kompanija ILS Proton prvi put lansirala satelit kompanije SES, Astra F1. Od tada je ILS Proton lansirao 21 SES satelit koji pruža telekomunikacione usluge za korisnike širom sveta. Čast nam je što smo lansirali moćni SES-5 satelit uključujući EC kapacitet koji omogućava predstojeći razvoj L-band-a za sistem EGNOS u Evropi. Radujemo se svim budućim ILS Proton lansiranjima za kompaniju SES i njihovom doprinosu floti”, rekao je Frenk Mekena, predsednik kompanije ILS.\nDžon Seli, predsednik kompanije Space Systems/Loral rekao je: „Bilo nam je zadovoljstvo raditi sa kompanijom SES na ovom kompleksnom zadatku. Satelit SES-5 ima robusnu sposobnost za platformu 1300 obezbeđujući najviši nivo komunikacije i istovremeno obezbeđuje kapacitet za Evropsku komisiju. Čestitam svima na napornom radu a posebno timovima kompanija ILS, Khrunichev i SES na još jednom uspešno obavljenom zadatku.”\nPedesetprva SES letelica uspešno lansirana u orbitu was last modified: July 10th, 2012 by Redakcija\nKapserky Lab otkriva: besplatni antivirusi ne nude adekvatnu zaštitu\nSaradnja kompanije Zon Multimédia i Ericssona


Nahranite svoju kožu kiseonikom po promotivnim cenama\nHit ponuda – nahranite svoju kožu najvažnijom materijom-kiseonikom po promotivnim cenama\nVreme je da zasijate ovog leta, a to ćete najbolje postići tretmanima baziranim na kiseoniku!\nSa prvim lepim danima svi počinjemo brinuti o telu,kako da se rešimo celulita,masnih naslaga i povratimo vitku liniju.Ne zapostavite lice.U ovom periodu koža lica je jako osetljiva na oscilacije,temperature,promrnr klime i zahteva dodatnu negu i hidrataciju. Budući da nam slede dani sa visokim temperaturama, idealno je vreme da osvežite kožu i pripremite je za leto.\nVeć smo pisali o tome koliko je kiseonik značajan za zdravlje i izgled vaše kože, a sada je pravo vreme da joj poklonite tretman kakav zaslužuje. Stoga smo pripremili posebnu akciju za vas – tretmani kiseonikom po promotivnim cenama!\nU pitanju su sledeći Oskygen tretman, tretman Power Oskygen uz pomoć posebne opreme kompanije Skeyndor i tretman Mezoterapije lica bez igala sa kiseoničnim serumima. Svi tretmani se mogu raditi u serijama od po nekoliko tretmana i to više puta sedmično za željene rezultate, ali se rezultati primećuju već i nakon jednog tretmana te su idealni pred neke važne događaje u životu.\nZašto da izaberete tretmane sa kiseonikom?\nOxygen tretman je neinvazivan i postiže visoku hidrataciju kože, deluje i detoksirajuće – odstranjuje ugljen dioksid i jača funkciju kože. Ne sadrži parabene, silikone, parafine, a samim tim je pogodan za sve tipove i stanja kože, i spada u generaciju aktivne kozmetike. Nema kontraindikacija, te se preporučuje svima. Koža lica nakon tretmana je vidno osvežena, hidrirana i odmorna. Cena tretmana je 1.500 dinara.Tretman traje sat vremena.\nTretman se izvodi uz pomoć aparata Meso Infusion DCS, proizvođača kompanije Skeynodor, koji radi sa četiri aktivne radne tehnike. Pomoću svake od njih deluje se na kožu, i unosi se kiseonik u pravom odnosu u ciljane slojeve kože, potpuno neinvanzivno, takoreći „virtuelnom iglom“. Na ovaj način se daje sjaj licu i redukuje izgled otvorenih pora, osvežava koža i revitalizuje , te je sveukupni efekat zdrava i blistava koža. Cena tretmana iznosi 4.000 dinara, a uz njega dobijate besplatno Oksygen tretman.Tretman traje dva sata.\nMezoterapija bez igala sa kiseoničnim serumima\nU sklopu ovog tretmana nalazi se osam najmoćnijih Oxygen seruma, kao i odgovarajuće kreme uz filer sa čistim kiseonikom. Svi preparati, poput infuzije, direktno deluju na ćelije i nude rešenje za individualne probleme na koži. Idealni su za sve tipove kože. Uz ovaj tretman dobijate i Oksygen tretman potpuno besplatno, a tretman košta 3.200 dinara.Tretman traje sat ipo\nZakaži tretman odmah!\nZa više informacija možete nas pozvati na 064 327 60 69, ili nas posetiti lično u ulici Branislava Borote 9 u Novom Sadu.


Nema nikakvog kašnjenja u isporukama sistema S-400 Turskoj, sve ide po planu, izjavio je portparol Kremlja Dmitrij Peskov.\n- Isporuka S-400 se vrši pre planiranih rokova, na molbu turske strane. Što se tiče nijansi u danima i mesecima - to nije pitanje za nas. Sve ide po planu i nema nikakvog zadržavanja - naglasio je Peskov na konferenciji za novinare.\nPrva partija ovih sistema trebalo bi da stigne već u julu.\nRanije danas, pozivajući se na neimenovane izvore, Rojters je objavio da SAD ozbiljno razmatraju suspenziju obuke turskih pilota za moderne borbene avione F-35 pošto Ankara planira da kupi ruski protivvazdušni sistem S-400, iako se Vašington tome protivi.\nSpor između dve članice NATO-a traje mesecima zbog odluke Turske da naruči ruski sistem S-400, za koji SAD tvrde da je nekompatibilan sa odbrambenom mrežom zapadne alijanse i da može da ugrozi avione F-35.\nRazmatranje suspenzije usledilo je posle naznaka da Turska nastavlja sa realizacijom kupovine S-400. Turski ministar odbrane Hulusi Akar rekao je 22. maja da tursko vojno osoblje prolazi obuku u Rusiji za upotrebu S-400 i da bi ruski vojnici mogli da dođu u Tursku.\nPESKOV ODUŠEVLJEN KIMOM "On je profesionalan, školovan i dobro obučen"


Tanjug 3. decembra 2021. 23:18\nMOSKVA – Sjedinjene Države treba da počnu od sebe ako su odlučile da traže zemlje koje krše međunarodno pravo, rekla je portparolka ruskog Ministarstva spoljnih poslova Marija Zaharova.\nOna je reagovala na izjavu američkog državnog sekretara Entonija Blinkena da NATO ne planira agresiju protiv Rusije i da je jedina „agresija koja se mogla videti prethodnih godina dolazila od Rusije“.\n„Sirija, Libija, Irak, Jugoslavija – otvorena oružana agresija NATO na čelu sa SAD. U Ukrajini imamo rukovodstvo antiustavnih prevrata koje su realizovali SAD zajedno sa NATO i EU“, navela je ona, prenosi Sptnjik.\nOna je ocenila da je su za NATO rutina stotine specijalnih operacija, čiji je cilj mešanje u unutrašnje stvari suverenih država i promena političke agende.\n„Tako da ovakve izjave državnog sekretara nisu ništa drugo do neuspešan pokušaj stvaranja ideološke baze za Samit demokratije. Ako su u Stejt departmentu odlučili da nađu agresore koji krše međunarodno pravo, onda partneri taj proces treba da započnu pred ogledalom „, zaključila je Zaharova.


Kill la Kill Epizoda 3 - Anime Balkan (AnimeCG.net)\nKill la Kill Epizoda 3\nŽanr: Kategorija: Kill la Kill\nOPIS: Honouđi akademija je škola u kojoj vlada klasna podela u zavisnosti od toga koju uniformu ko ima. Uniforme koje se koriste u ovoj školi se zovu Goku uniforme, dele se na one koje imaju jednu, dve, ili tri zvezdice. Goku uniforme su posebne po tome što svojim vlasnicima daju nadljudsku snagu. Serija počinje onog momenta kada Rjuko Matoi, devojka koja nosi ogromnu makazu sa sobom, dolazi u školu. Uskoro se saznaje da ona traži ubicu njenog oca, a to je osoba koja ima drugu polovinu njenih makaza


"Prelet" Snježane Martić: Iz DNS-a u Ujedinjenu Srpsku! | Srpskacafe\nSnježana Martić, donedavna članica banjalučkog Gradskog odbora DNS-a pristupila je nedavno Ujedinjenoj Srpskoj Nenada Stevandića, potvrđeno je portalu SrpskaCafe!\nAktuelna savjetnica generalnog direktora Pošta Srpske, kako saznaje naš portal, informaciju o prelasku u Ujedinjenu Srpsku Nenada Stevandića objelodanila je na skupu koji je ova partija organizovala u hotelu „Bosna“, povodom druge godišnjice od osnivanja.\nKada je formirana “Sloboda”, očekivalo se, prema našim saznanjima, da će u njemu završiti i Martićeva.\n– Da će napustiti DNS bilo je očekivano, ali je svima pravo iznenađenje da nije stala na stranu Budimira Balabana, sa kojim je bila izuzetno bliska, nego se odlučila za stranku Nenada Stevandića – kaže naš izvor.\n– Jesam, postala sam član Ujedinjene Srpske. Međutim, u „Slobodi“ nisam nikada ni bila, u Ujedinjenu Srpsku prelazim iz DNS-a, čiji sam član bila od 2011. godine. Razlog zašto sam napustila DNS jeste taj što sam bila nezadovoljna svojim status i zbog toga što u okviru Ujedinjene Srpske mogu mnogo više da pružim – rekla je Martićeva za SrpskaCafe.\nInteresantno, Martićevoj će, kako tvrdi odlično obavješteni izvor portala SrpskaCafe, Ujedinjena Srpska biti čak šesta partija čiji će član postati. Kako saznajemo, prije DNS-a i Ujedinjene Srpske, Martićeva je imala partijsku knjižicu SDS-a, SP-a, SRS RS-a i SNSD-a.\n– Političku karijeru počela je u SDS-u, u vremenu kada je bila profesor u srednjoj školi u Kotor Varošu. Ova partija je i zaslužna što je 1994. godine prešla u Pošte Srpske. Za vrijeme socijalista, kojima se pridružila, Martićeva dolazi na čelo Službe za transport, a novu partijsku knjižicu, i to Srpske radikalne stranke, preuzima kad na vlast u Poštama dolaze radikali. U tom periodu dobija poziciju savjetnika i šefa kabineta generalnog direktora Pošta – ističe izvor SrpskaCafe-a.\nDolaskom Jasminke Krivokuće za generalnog direktora ovog preduzeća, koja je kadar SNSD-a, i Martićeva postaje kadar ove partije. U tom periodu dolazi na poziciju izvršnog direktora za poštanski saobraćaj, faktički drugog čovjeka Pošta.\n– Od 2011. godine, Martićeva kreće sa strategijom za obezbjeđenje pozicije generalnog direktora Pošta, pa se, time motivisana, učlanjuje u DNS, pošto se kadar te partije u to vrijeme nalazio na čelu resornog Ministarstva saobraćaja. Po dolasku u DNS, Martićeva postaje dio tzv. Balabanove ekipe, u uvjerenju da joj ta grupacija može trasirati dalji uspon u karijeri. Martićeva je bila veoma aktivna i unutarstranačkim izborima u DNS-u, ali se poslije poraza Balabanove ekipe u tim izborima, priklonila njegovoj „Slobodi“ (op. a. što je ona demantovala). Međutim, očigledno je da, poslije izlaska Stojana Vukajlovića, procijenila da joj oni više ne mogu biti od pomoći, pa je novi politički kišobran potražila od Nenada Stavandića – navode izvori našeg portala.


U srpskim sredinama tri smrtna slučaja, 41 novooboleli\nPrema najnovijim podacima, u poslednja 24h, u srpskim sredinama na Kosovu tri osobe su preminule od posledica korona virusa, a registrovan je 41 novi slučaj zaraze, potvrđeno je za Kontakt Plus iz Zdravstvenog centra i Zavoda za javno zdravlje Kosovska Mitrovica.\nU Zdravstvenom centru Kosovska Mitrovica na kiseoniku je trenutno 20 pacijenata, rekao je za Kontakt Plus v. d. direktora ove zdravstvene ustanove dr Zlatan Elek.\nDodao je da nemaju podatke o prisutnosti novog soja korona virusa.\nBroj inficiranih je, prema njegovim rečima, delimično povećan, a u pitanju je mlađa populacija.\n“Primećujemo da su u pitanju mlađi ljudi, ali ne primećuje se po broju stacionarno lečenih odnosno primljenih pacijenata. Tu nema razlike”, rekao je dr Elek.\nNapominje da to što neki oboleli nisu za bolničko lečenje, ne znači da ne treba da se leče u kućnim uslovima.\nBroj lečenih pacijenata se, dodao je, održava između 45 i 46 pacijenata u ovom momentu.\nNaveo je i da se vakcinacija sprovodi u Raški i da se dobar deo stanovništva vakciniše.\n“Očekujemo da do juna ili septembra izađemo iz ove priče”, rekao je dr Elek.\nPrema podacima iz poslednjeg izveštaja koji je dostavljen medijima, ukupan broj preminulih od posledica kovid-19 u srpskim sredinama na Kosovu je 104, a uz poslednja tri slučaja, taj broj je sada 107.\n04.03.2021 Porodica Andrejević ponovo na meti pljačkaša (162)\n04.03.2021 U srpskim sredinama na Kosovu dva smrtna slučaja (156)


Svjetlana Topalić, 11/06/2021\nSavjet ministara Bosne i Hercegovine na današnjoj sjednici utvrdio je prijedlog memoranduma o razumijevanju sa kompanijom Tasjapi iz Republike Turske, s ciljem unapređenja saradnje BiH i Turske u oblasti putne infrastrukture.\n“Memorandum je prevashodno usmjeren na uspostavljanje saradnje na realizaciji projekta izgradnje autoputa/brze saobraćajnice Sarajevo – Beograd – Sarajevo. Istovremeno se stvara mogućnost za saradnju u vezi sa izgradnjom i rekonstrukcijom drugih drumskih infrastrukturnih projekata u Republici Srpskoj, Federaciji BiH i Brčko distriktu BiH”, saopšteno je iz Savjeta ministara BiH.\nKako se navodi na ovaj način praktično će započeti operativne aktivnosti na realizaciji memoranduma o razumijevanju i sporazuma između BiH i Turske o saradnji u oblasti infrastrukturnih i građevinskih projekata. Prijedlog memoranduma biće dostavljen Predsjedništvu BiH u daljnju proceduru, a za bh. potpisnika je predložen ministar komunikacija i transporta.\nNa današnjoj sjednici Savjet ministara BiH utvrdio je prijedlog dopune i Sporazuma o finansiranju godišnjeg akcionog programa za BiH za 2019. godinu između Evropske unije (EU). EU ovom dopunom želi osigurati sredstva kako bi se podržao ekonomski oporavak BiH nakon KOVID-19, uvođenjem dvije nove akcije, i to “EU4 mala i srednja preduzeća” s budžetom 14 miliona evra i “EU4trejd” s budžetom četiri miliona eura. Ova sredstva preusmjerena su iz akcija “EU4enerdži” i “EU4transport”. Istovremeno, ukupna vrijednost godišnjeg akcionog programa za BiH ostaje ista i iznosi 85.490.154 evra, kao i ukupan doprinos EU u iznosu 81.898.200 eura.\nKako je saopšteno Savjet ministara BiH, uz osam glasova za i dva protiv, nije u prvom krugu glasanja donio dopunu Odluke o imenovanju Ekspertnog tima za praćenje stanja i aktivnosti u vezi sa problematikom odlaganja radioaktivnog otpada i istrošenog nuklearnog goriva na lokaciji Trgovske gore, te će se o ovoj tački ponovo izjasniti u drugom krugu glasanja.\nTags\t#Autoput Sarajevo-Beograd\t#savjet ministara\nLukić: Knjiga "Eponimi" govori o kontinuitetu Bosne i Hercegovine


RTS :: Petković: Niko nas ne može sprečiti da uručimo pomoć Srbima na KiM\nPolitika Petković: Niko nas ne može sprečiti da uručimo pomoć Srbima na KiM\npetak, 15. jan 2021, 08:18 -> 09:52\nMoj dolazak na Kosovo i Metohiju je bio najavljen na vreme i u skladu sa svim sporazumima i procedurama, a razlog mog odlaska bio je da odnesem humanitarnu pomoć srpskim sredinama ugroženim poplavama, navodi za RTS direktor Kancelarije za Kosovo i Metohiju Petar Petković.\nPetar Petković je gostujući u Jutarnjem dnevniku RTS-a naveo da pošto Priština sve gleda kroz politiku i politički marketing, onemogućila mu je ulazak na Kosovo i Metohiju i time pokazala da joj život i bezbednost srpskih ljudi na KIM nije važan.\n"Razlog mog odlaska na KiM je bio humanitarnog karaktera, da odnesem humanitarnu pomoć, crpne pumpe i sve ono što je neophodno da pomognemo onim srpskim sredinama koje su ugrožene poplavama. Međutim, Priština koja sve gleda kao politički marketing mi je onemogućila ulazak na KiM i time pokazala da zapravo život ljudi i bezbednost srpskog naroda na KiM nije važan", rekao je Petković.\nNaveo je da je ugroženo više od 100 srpskih domaćinstava na KIM i da je najteže u Kosovskom pomoravlju i centralnom Kosovu, Lepini, Gračanici, Babinom mostu, Plemetini i Kuzminu, jer su se izlile i Lab i Sitnica i Binačka morava.\nIstiče da ovakvo ponašanje Prištine pokazuje da im je politički marketing važniji od života i bezbednosti ljudi.\nDirektor Kancelarije za Kosovo i Metohiju je naglasio da to što on nije ušao na KIM ne znači da da ugroženim ljudima nije stigla i neće stići potrebna pomoć u vidu crpnih pumpi, vode, hrane, odeće, obuće.\n"Ako je neko pomislio iz Prištine da čestita Srpsku novu godinu srpskon narodu na Kosovu i Metohiji na taj način što će meni da onemogući da uđem u južnu srpsku pokrajnu grdno se vara, zato što je pomoć stigla i stićiće uvek tamo gde je naš narod na KiM. I kada su bile takse od 100 odsto država Srbija je pomagala srpskom narodu na KiM i uvek ćemo pomagati i nikad nećemo dopustiti da pre svega utiče na nas da nedođemo do naših ljudi i da im ne pomognemo jer je to pre svega naša obaveza i naša dužnost", ističe Petković.\nZahvalio je Evropskoj uniji na stavu, jer je rekla da je reč o kršenju sporazuma od strane Prištine, koja je zloupotrebila sporazum i ispolitizovala posetu koja je na vreme najavljena.\n"Ja tamo nisam nameravao da idem da se bavim kampanjom i politikom, nego da pre svega posetim srpska domaćinstva ugrožena poplavama", rekao je direktor Kancelarije za Kosovo i Metohiju.\n"Nismo hteli da podižemo tenzije jer iz iskustva znamo da to uvek ide preko leđa srpskog naroda", istakao je direktor Kancelarije za Kosovo i Metohiju.\nDodao je i da danas Srpska lista treba da preda svoju listu i da očekuje da će ona ubedljivo pobediti i osvojiti svih 10 od 10 poslanika predviđenih za srpsku zajednicu.


Nova retro verzija Zenith El Primero modela - Lux Life luksuzni portal: Moda, Stil, Trendovi, Kolekcije 2019/2020...\nZenith brend predstavlja novi El Primero časovnik, kako deo proslave pedesete godišnjice slavnog mehanizma. Na početku ove godine, Zenith je ponudio specijalni set od tri modela koja akcentuju El Primero časovnik tokom godina, a koji je rasprodat munjevitom brzinom. Na ovogodišnjoj izložbi satova i nakita u Bazelu, brend je predstavio tri modela bazirana na retro verziji u setu, koji su takođe rasprodati. Dobra vest je da svi vi koji želite da se dočepate modernog Zenith El Primero modela sa vintage estetikom, sada imate treću šansu da to i učinite, uz pomoć novog A384 Revival, koji predstavlja rimejk El Primero mehanizma. Iako ovaj model nije ograničen kao prethodni, morate brzo delati ukoliko želite da bude vaš.\nSvaka komponenta A384 modela verna je original. Zenith je digitalizovao vintage A384 kako bi pažljivo stvorio svaki njegov deo – od čeličnog kućišta pa sve do lakiranog tahimetarskog brojčanika. Jedina unapređenja koja su iskorišćena na novitetu su safirni kristal umesto akrilnog stakla i otvoreno kućište umesto verzije od čistog čelika. Model takođe dolazi sa crnim kožnim kaišem sa gumenom postavom, za razliku od originalnog modela koji je imao metalnu narukvicu.\nUkoliko želite da posedujete moderni komad istorije, znate šta vam je činiti.\nPROČITAJTE SLEDEĆI TEKST: Jedinstveni sat inspirisan prirodom i okeanima


Svetska banka neće finansirati elektranu na ugalj na Kosovu\nNiste znali da BAŠ ovu osobinu imaju svi milioneri?\n„Četiri venčanja i sahrana“ – nastavak kultne komedije (video)\nHrvatski jezik dobio tri nove reči, evo koje\nTanjug 11. oktobra 2018. 14:49\nNUSA DUA (Indonezija) – Svetska banka je saopštila danas da neće finansijski podržati planiranu izgradnju elektrane snage 500 megavata (MV) na Kosovu, jer će koristiti ugalj a ne jeftinija čistija goriva.\nKosovska vlada je ranije zatražila od Svetske banke da joj bude delimični garant, kako bi došla do jeftinijih zajmova za taj projekat, prenosi Rojters.\nPredsednik Svetske banke DŽim Jong Kim je rekao da je ta finansijska indistucija donela „vrlo čvrstu odluku“ da ne podrži projekat, odgovarajući na pitanje predstavnika kosovske organizacije za civilno društvo na generalnoj skupštini Svetske banke i Međunarodnog monetarnog fonda na Baliju.\nKim je rekao da pravila te institucije zahtevaju da se Svetska banka opredeljuje za „opciju sa najnižim troškovima, a obnovljivi izvori energije su trenutno ispod cene uglja“.\nBritanska agencija navodi da je sada nejasno kako će kosovska vlada nastaviti sa projektom, za koji ekolozi tvrde da bi gurnuo Kosovo ka budućnosti u kojoj će koristiti lignit – najprljaviju vrstu uglja.\nKosovske vlasti su 2017. godine potpisale ugovor sa kompanijom Contour Global iz Londona o izgradnji elektrane po ceni od oko milijardu evra.\nKosovski ministar ekonomije Valjdin Ljuka je rekao da će njegova vlada raditi sa Contour Global-om kako bi na vreme završila projekat, dodajući da je ta kompanija na dobrom putu da obezbedi finansiranje od međunarodnih finansijskih institucija.\nNovosti: „Folksvagen“ ukrajinski pogon seli u Srbiju?\nU Diseldorfu – srpsko vino, privreda i diplomatija\nMinistarstvu predloženo da odobri ponudu kompanije iz UAE za privatizaciju Luke Novi…\nIspravna ponuda „P+O Ports Dubai“ za Luku Novi Sad\nRimski klub o ciljevima održivog razvoja\nDinar sutra na novom rekordu prema evru, kurs 118,0039\nEvro sutra 118 dinara\nAkcije Aerodroma u zaletu, zahuktali se i BELEX indeksi\nRestrukturiranje Uljanika kostaće HR 6,8 milijardi kuna\nČak 30.000 ljudi ostaje bez posla zbog spajanja dve banke?\nAdria Ervejz smanjuje broj letova iz Ljubljane, neke ukinula\nUmesto deficita, za prva dva meseca suficit 22,2 mlrd dinara\nEpl predstavio novi „ajped“, cena 499 dolara\nNovosti: „Folksvagen“ ukrajinski pogon seli u…\nMinistarstvu predloženo da odobri ponudu kompanije iz UAE za…


FRANJO BOBINAC, PREDSEDNIK UPRAVE GRUPE GORENJE: Evropa je za nas domaće tržište - Nira Press\nPočetna » FRANJO BOBINAC, PREDSEDNIK UPRAVE GRUPE GORENJE: Evropa je za nas domaće tržište\nGorenje je sa svojim proizvodima u Srbiji prisutno već 65 godina i vodeći je proizvođač aparata za domaćinstvo. U Srbiji je 24 odsto od ukupne proizvodnje kompanije, a u strukturi prodaje srpsko tržište predstavlja oko osam odsto\nU Gorenju se neprestano prilagođavamo nestabilnim okolnostima na tržištima i sa aspekta prodaje je treći kvartal bio najbolji ove godine. Grupa Gorenje je ostvarila prihod od 317,4 miliona evra. Dobitak iz poslovanja pre amortizacije (EBITDA) iznosio je u trećem kvartalu 2015. godine više od 17 miliona evra, a dobitak iz poslovanja (EBIT) 5,6 miliona evra. Ovim rečima Franjo Bobinac, predsednik Uprave Grupe Gorenje, odgovara na pitanje Magazina Biznis kako su se izazovi u regionu odrazili na poslovanje kompanije.\n– Da bismo ispunili povećane narudžbine, dodatno smo zaposlili saradnike u proizvodnji. Prihodi se zbog dejstva Rusije prvi put nisu smanjili, a kod devalvacije rublje na više od 20 procenata, prodajne cene smo mogli da prilagođavamo samo na osnovu prethodnih najava kupcima.\nSoželiz (Sogelease) 10 godina poslovanja u Srbiji obeležava kao jedna od vodećih lizing kuća, koja je u prva tri kvartala ove godine u finansiranju stvarila 25,8


Novosti\t03.05.2018 10:02\nOva problematična lista odlično oslikava činjenicu da društvena mreža ne mora da nas špijunira pomoću mikrofona jer smo joj već dozvolili da prati bukvalno sve što radimo\nMagazin 'Wall Street Journal' objavio je spisak svih stvari koje Fejsbuk može da sazna o vama kada objavite najobičniji selfi.\nOva problematična lista odlično oslikava činjenicu da društvena mreža ne mora da nas špijunira pomoću mikrofona jer smo joj već dozvolili da prati bukvalno sve što radimo.\nSvaki put kada objavite selfi, Fejsbuk dobija vašu fotografiju, tekst koji ste napisali uz nju i sve profile koje ste tagovali. Potom proučava fotografije uz pomoć tehnologije za prepoznavanje lica kako bi ustanovio ko je sve na njima, ako je na fotografiji više ljudi, ili je napravljena na javnom mestu, društvena mreža može da prepozna više ljudi nego što ih vi poznajete, prenosi Bug.\nObjavljivanjem slike na Fejsbuku, vi otkrivate gde i kada ste sliku napravili, model telefona koji koristite, ko vam je provajder, obližnje WiFi mreže i prijemnike (koji takođe otkrivaju vašu lokaciju) i još puno toga.\nDruštvena mreža potom može da te podatke poveže sa onima koje već ima i u teoriji obeleži lokaciju svih ljudi koji se vide na slici i čije lice prepozna, bez obzira na to da li ste ih tagovali ili ne, prenose mediji.\nŠta je vaša jelka otkrila o vamaEnergetski napici - šta treba da znateKako vidite sebeEvo zašto posle 10 godina braka partneri postaju samo cimeriNega psa tokom zime: Da li mu treba odelo i da li sme da jede sneg?Kako prepoznati lažAko ste "noćna ptica"...Vodič za bolju godinuSaveti za poslepraznični detoksZima, zima, e pa šta je: Sedam najvećih mitova o hladnoćiNovogodišnji Feng Shui: 8 konkretnih i jednostavnih principa za svež startBiti sam ne znači biti usamljen10 činjenica o keto dijeti koja se najviše guglala u 2018. godiniKako da ostvarite novogodišnje odluke19 načina da budete srećniji u 2019.Turski magični lek za mamurluk koji se nalazi i u svakoj srpskoj kućiJutro posle: Koji je jedini pravi lek za mamurluk?5 razloga zašto niste srećni tokom praznika4 saveta kako da uradite digitalni detoksSvaka ličnost je određena energija


JEREMIĆ: SB UN TREBA DA PODRŽI REZOLUCIJU 1244\nIzvor: Kurir, 08.Feb.2012, 17:58\nNJUJORK - Ministar spoljnih poslova Srbije Vuk Jeremić rekao je danas u Njujorku da su pregovori jedini način za postizanje trajnog rešenja za Kosovo i pozvao Savet bezbednosti da podrži rezolucije koje je usvojio\nNJUJORK - Ministar spoljnih poslova Srbije Vuk Jeremić rekao je danas >> Pročitaj celu vest na sajtu Kurir << u Njujorku da su pregovori jedini način za postizanje trajnog rešenja za Kosovo i pozvao Savet bezbednosti da podrži rezolucije koje je usvojio.\nNa sednici Saveta bezbednosti posvećenoj Kosovu, Jeremić je kazao da će o problemu predstavljanja Prištine na regionalnim sastancima biti razgovarano u narednoj rundi dijaloga, ali da to mora ostati "nedvosmisleno i eksplicitno" u skladu sa Rezolucijom 1244.\nJeremić je istakao da Srbija ostaje posvećena procesu dijaloga zato što je to, kako je kazao, "jedini legitimni mehanizam za prevazilaženje nesuglasica". "Jedini način da se stvori izvodljivo, održivo i trajno rešenje kosovskog problema za strane jeste da iskreno pregovaraju jedne s drugima o svim otvorenim pitanjima", rekao je on. Jeremić se ponovo založio da istraga o trgovini organima 1999. na Kosovu i u Albaniji bude vođena pod pokroviteljstvom Saveta bezbednosti UN jer samo tako može biti sveobuhvatna.\nNavodeći da Srbija ceni napore za postizanje konsenzusa u Savetu, Jeremić je najavio da će Srbija tražiti novu rundu konsultacija Saveta bezbednosti o tom pitanju. On je podsetio da je Euleks, u slučaju transplatacije organa u prištinskoj klinici "Medikus", bio u stanju da izvede pred sud kosovske Albance, ali i da su dva glavna osumnjičena stranca napustila Kosovo i ne mogu biti izručena. Jeremić je dodao da su neki od njih osumnjičeni za trgovinu organima pre, tokom i nakon sukoba na Kosovu i ocenio da je istraga Euleksa na samom Kosovu nedovoljna za mnogo toga što se navodno dogodilo izvan te teritorije.


Hejnkes smatra da je Real i u krizi bolji od PSŽ-a: Imaju iskustvo i samopouzdanje - Vijesti.me\nNJEMAČKI TRENER BIO JE PRVAK EVROPE SA REALOM PRIJE 20 GODINA\nJup Hejnkes je dva puta u karijeri osvojio Ligu šampiona, sa Bajernom će ove sezone iz drugog plana pokušati da dođe i do treće evropske krune. Njemački stručnjak je šampion Evrope prvi put postao trenirajući Real, 1998. godine, kada je madridski tim, golom Peđe Mijatovića, savladao Juventus 1:0 i prekinuo post dug 32 godine.\nDa li zbog sentimentalnosti, tek Hejnkes je jedan od rijetkih koji smatraju da je Real favorit u predstojećem dvomeču sa Pari sen Žermenom, u osmini finala elitnog takmičenja.\n“Ne mogu da vjerujem da neko može da otpiše Real. Tačno je da sezona nije onakva kakva bi trebalo da bude, ali Liga šampiona je takmičenje u kome Real ima prednost u odnosu na sve – iskustvo i samopouzdanje. To je veoma važno kada se igraju dvije utakmice i mislim da će Real biti bolji od PSŽ-a”, kazao je trener Bajerna.\nHejnkes je sezonu 2017/18 uporedio sa sezonom 1997/98, u kojoj je Real bio loš u prvenstvu, a briljantan u Ligi šampiona.\n“Jedva smo bili četvrti u ligi, ali smo imali izuzetan motiv u Ligi šampiona. Fokusirali smo se na Evropu i uspjeli. To što je Real uradio prošle sezone, kada je osvojio duplu krunu, pravi je podvig u današnjem fudbalu. Za mene nikakvo iznenađenje ne bi bilo da evropska titula ponovo dođe u Madrid”, kazao je Hejnkes.


Merkelova o izbjegličkoj krizi: Ljudi sa Balkana biće protjerani – Magazin Plus\nHome/Merkelova o izbjegličkoj krizi: Ljudi sa Balkana biće protjerani\nNjemačka kancelarka Angela Merkel bi ovog vikenda na susretu sa svojim koalicionim partnerima, socijaldemorkatama, trebalo da da govori i o svom planu u sedam tačaka rješenja izbegličke krize u Njemačkoj, piše danas tabloid “Bild”.\nTaj plan, između ostalog, predviđa pooštrenje uslova za sticanje azila, ukidanje takozvanog “džeparca” od 143 evra mjesečno i skraćenje roka za deportaciju na jednu sedmicu, uz petogodišnju zabranu ulaska, što se odnosi, prije svega, na građane Srbije i drugih balkanskih zemalja sigurnog porjekla. Merkelova, želi da do kraja oktobra sve izbjeglice budu smještene u čvrstim objektima, navodi tabliod kao prvu tačku i ukazuje da u ovom trenutku u Njemačkoj najmanje 20.000 izbeglica još živi u šatorima.\nKancelarka planira i ubrzanje postupka za sticanje azilantskog statusa, što bi posebno moglo da se odnosi na pridošlice sa Balkana, koji nemaju skoro nikakvu šansu da dobiju azil u Njemačkoj. Za ubrzanje postupka, do kraja ove godine za 1.650 ljudi biće povećan broj zaposlenih u nadležnoj saveznoj službi za izbjeglice i migrante. U narednoj godini se, kako predviđa druga tačka plana, planira povećanje broja službenika za 1.000, a osim toga pri saveznoj službi za dobrovoljnu pomoć, trebalo bi da se otvori oko 5.000 radnih mjesta, kako bi izbjeglice bile bolje zbrinute.\nMerkelova, predviđa i da se izbjeglicama, koji dobiju status azilanta, omogući učenje jezika i pristup obrazovnom sistemu, sa ciljem da se oni brzo osposobe za tržište rada, prenosi tabliod, što je treća tačka plana, dok u četvrtoj predlaže da se keš-novac od 143 evra mesečno više ne isplaćuje, već da se ljudima, dok traje azilantski postupak i dok su u prihvatnim centrima, pružaju usluge-bonovi za hranu, garderobu i ostale potrebe.\nKada je riječ o pravu na azil, tu se mogu očekivati pooštrenja, odnosno izmjena odgvarajućeg člana Ustava, za koji se zalaže podružnica njene Hrišćansko-demokratske unije u najmnogoljudnijoj pokrajini Sjevernoj-Rajni Vestfaliji, što bi značilo da više nema svako automatski pravo da zatraži azil u Nemačkoj.\nŠesta tačka plana, odnosi se na protjerivanja i to bi, takođe, moglo da se odnosi, prije svega, na građane sa Balkana. Onaj ko iz “zemalja sigurnog porekla”, poput Srbije, Bosne ili Makedonije dođe u Njemačku, trebalo bi da u roku od jedne sedmice bude deportovan nazad i da dobije zabranu ulaska do pet godina. Osim toga krug “zemalja sigurnog porjekla” trebalo bi da bude proširen i na Albaniju, Kosovo i Crnu Goru, prenosi “Bild”.\nPored toga, sve izbjeglice bi prvo trebalo da budu registrovane u prihvatnim centrima u Italiji i Grčkoj, pa tek onda se se raspodjele na određene zemlje evropske unije, stoji u planu njemačke kancelarke. Merkel, takođe, želi da se borba protiv krijumčara ljudi dalje pooštri i predlaže, između ostalog, više kontrola u pograničnim oblastima i da se u okviru Savezne policije, Savezne kriminalističke službe i Savezne službe za štitu ustava do 2016. godine otvori novih 1.150 radnih mjesta, prenosi “Bild”.\nIslam i demokratija: neke konceptualne i savremene dimenzije


"Američke diplomate da napuste Venecuelu u roku od 72 SATA"\nVlasti Venecuele dale su američkim diplomatama rok od 72 časa da napuste teritoriju ove zemlje, saopštio je venecuelanski ministar spoljnih poslova Horhe Areaza.\nOn je na "Tviteru" napisao da diplomatsko osoblje iz SAD mora da napusti Venecuelu u naredna 72 časa, uz napomenu da prisustvo američkih diplomata "preti stabilnosti zemlje".\nAreaza je naglasio da Venecuela prekida razgovore sa SAD o otvaranju interesnih sektora u Karakasu i Vašingtonu.\nVašington i Karakas započeli su razgovore o ovom planu nakon što je predsednik Venecuele Nikolas Maduro 24. januara saopštio da će prekinuti odnose sa SAD.\nŠpanski sindikat pilota traži ukidanje letova za Venecuelu zbog NAPADA NA POSADU\nŠef venecuelanske diplomatije je, u isto vreme, pokazao interesovanje za održavanje dijaloga sa SAD, ali samo na bazi obostranog poštovanja, javio je TASS.\nDržavni sekretar SAD Majkl Pompeo izjavio je kasno sinoć da će Vašington povući ostatak osoblja iz Ambasade u Venecueli tokom ove sedmice.\nRuska agencija navodi da nema podataka o broju američkih diplomata u Karakasu.\nAmerički Stejt deparment je 24. januara povukao dio diplomatskog osoblja iz Karakasa.\nKriza u Venecueli pogoršala se nakon što se lider opozicije i predsednik Narodne skupštine Venecuele Huan Gvaido proglasio za predsednika države, nakon što je Vrhovni sud odlučio da on bude smenjen sa te pozicije.\nTOP 5 SEKSI SELFIJA Koja cica je najzgodnija?\nNAPETO U VENECUELI Maudro prekinuo veze sa Kolumbijom, koja planira da POVUČE DIPLOMATE što pre


Nadležni kriju podatke o teroristima\nDelegat u Domu naroda Parlamentarne skupštine BiH Sredoje Nović izjavio je da ne razumije šta se dešava na polju bezbjednosti u BiH, kada se javnosti ne saopštava ko su lica sklona terorističkim aktivnostima.\nNović je, komentarišući deportovanje tri državljanina BiH iz Njemačke zbog povezanosti sa terorizmom, ocijenio da nadležni kriju podatke o teroristima.\n"Nevjerovatno je da se iznose podaci za lica koja, nažalost, izvrše suicid, u bilo kojem mjestu u BiH, ali zato, vrlo vješto, pojedini ministri odgovorni za tu oblast ne žele da kažu ko su lica sklona terorističkim aktivnostima", rekao je Nović Srni.\nOn je istakao da to ne čine ni nadležne agencije, iako bi morale građane da upozore, koja su to lica sklona terorističkim aktivnostima i da javno kažu o kome je riječ.\nNović je ocijenio da se pojedinci kriju iza demagoških nastupa kako vode borbu protiv terorizma, a u dosluhu su sa teroristima.\nPrema njegovim riječima, teško je razumjeti sve one koji danas učestvuju u vlasti na nivou BiH i koji su jednostavno privatizovali BiH kao zemlju u kojoj može da radi ko god šta hoće.\nBiH je, prema Sporazumu o readmisiji sa Njemačkom, prihvatila svoja tri državljanina koji su vraćeni u BiH zbog sumnje da su povezani sa terorizmom, a nadležni u BiH još nisu saopštili identitet tih lica.\nSredoje Nović teroristi kriju podatke\nBezbjednosne snage njemačke\nNjemačka deportovala državljane BiH zbog povezanosti sa terorizmom


Savez za Srbiju: Nije daleko dan kada će režim početi da se ruši | Двери\n16. септембра 2018. Ostavite komentarSaopštenja\nLideri Saveza za Srbiju istakli su u razgovoru sa građanima Požarevca da nijedna vlast u istoriji Srbije nije, poput naprednjačke, rasprodavala u bescenje rudna bogatstva, vodu i zemljište i da nije daleko dan kada će režim početi da se ruši, a srušiće se brže nego vlast 2000. godine.\nJedan od osnivača Saveza Dragan Đilas rekao je da su prodaje rudnika u Boru i beogradskog PKB-a, koji su prodati po višestruko manjoj ceni od realne, kombinacija neznanja i ličnog interesa.\n„Mogu oni da pričaju o svakom o nas da smo lopovi i izdajnici, tajkuni, mogu da pričaju šta god hoće, ali ovo je suština i stvarna slika Srbije“, rekao je Đilas, i dodao da ma koliko vlast kontrolisala medije i kupovala glasove, sve što je neprirodno i neiskreno na kraju propadne.\nPredsednik Srpskog pokreta Dveri Boško Obradović rekao je da „život u Srbiji nije normalan, jer vlast nije normalna“.\n„Funkcionisanje države, medija, parlament, način na koji funkcionišu privreda i poljoprivreda – to nije normalno i to moramo da promenimo. Zato smo se i okupili u Savez za Srbiju, da vratimo normalnost“, rekao je Obradović.\nPredsednik Demokratske stranke Zoran Lutovac rekao je da nije tačna ocena stvarnog gradonačelnika Beograda Gorana Vesića da su građani glasali da se novogodišnja rasveta postavlja na plus 30 stepeni, jer su birači glasali za Aleksandra Vučića, koji je „predsednik svih opština u Srbiji“.\n„Hoćemo da promenimo vlast i uvedemo demokratiju i politički sistem u kojem će ljudi znati za koga i zašto glasaju. Živimo u autokratiji u kojoj jedan čovek odlučuje o svemu, a svi koji drugačije misle nazivaju se neprijateljima“, rekao je Lutovac.\nPotpredsednik Narodne stranke i bivši načelnik Generalštaba Vojske Srbije Zdravko Ponoš rekao je, povodom poslednjih imenovanja u vojsci, da je predsednik Srbije konačno počeo da radi svoj posao, jer ima ustavne nadležnosti za imenovanja, ali da je to uradio na skandalozan način, cirkuski i nalik rijaliti programima, prvenstveno kako bi skrenuo pažnju sa činjenice da kosovske bezbednosne snage prerastaju u kosovsku vojsku.\n„Od devet nepopunjenih ključnih mesta u vojsci, popunjena su četiri, a Vučić je to saopštio na dramatičan način, kao da brani Šabac. Mogao je da ta mesta popuni i ranije, umesto što je ih je dve godine držao upražnjenim i tako urušavao sistem“, rekao je Ponoš.\nPredsednik Udruženih sindikata Srbije „Sloga“ Željko Veselinović podsetio je da su u petak poginula dvojica radnika na gradilištu „Beograda na vodi“ i jedan na gradilištu u Lučanima, dok je od početka godine u Srbiji poginulo ukupno 27 građevinskih radnika, što je Vučić i naprednjački režim hoće da sakriju od građana.\n„Dokle god neko ne bude krivično odgovarao zato što je napravio propust, događaće se takve pogibije. Moramo uspostaviti sistem odgovornosti“, rekao je Veselinović.\nZamenica predsednika Levice Srbije Ferida Čustović rekla je da u Srbiji više ljudi umire nego što se rađa dece, a i deca koja odrastu odlaze, jer ne vide perspektivu za normalan život.\n„Okupili smo se u Savez za Srbiju da to zaustavimo i da očistimo Srbiju od kriminala, korupcije i rasprodaje nacionalnih resursa“, rekla je Ferida Čustović.\nBoško ObradovićDragan ĐilasFerida ČustovićSaopštenjaSavez za SrbijuZdravko PonošŽeljko VeselinovićZoran Lutovac


Sindikati “Želvoza” ponovo protestuju – Semendria\nSindikati “Želvoza” ponovo protestuju\n26. mart 2014. DRUŠTVO – Izvor: Agencija Tanjug – Sindikati fabrike “Želvoz” u restruktrisanju odlučili su da nastave proteste i štrajk zbog neisplaćenih zaostalih plata i minimalnih zarada.\nZatražili da se od 1. aprila vrate na posao uz obezbeđenje naknade za prevoz i hranu. Prvi štrajk upozorenja održali su juče od 12 do 13 časova na platou ispred Upravne zgrade fabrike.\nSindikati “Sloga“, ASNS i metalaca zahtevaju isplatu treće obećane minimalne zarade, početak isplate zaostalih plata, ali i da se od 1. aprila vrate na posao uz obezbeđenje naknade za prevoz i hranu.\n– Više puta smo do sada razgovarali sa našim generalnim direktorom i zastupnikom kapitala o isplati zaostalog minimalca i statusu fabrike, našem povratku na posao i oživljavanju proizvodnje, ali je odgovor izostao. Radnici su zabrinuti za svoju budućnost i egzistenciju i oni samo traže odgovore na data obećanja iz predhodnih protesta – kaže Miki Nojić, predsednik Sindikata “Sloga-Želvoz”.\nOn napominje da je do sada bilo raznih obećanja, od predstavnika Vlade, ali i gradonačelnice Smedereva Jasne Avramović, da je pronađen strateški partner iz Italije koji bi trebalo da pokrene proizvodnju, ali da osim obećanja do sada nije bilo nikakvog pomaka, niti se nazire bilo kakvo pozitivno rešenje, navodi se u saopštenju Sindikata “Želvoza”.\nNojić zaključuje da su radnici sve više ubeđeni da su obećanja data zbog potrebe izborne kampanje i poručuje da se od dalje radikalizacije protesta neće odustati, sve dok se ne pronađe prihvatljivo rešenje za isplatu zaostalih zarada i dok se radnici ne vrate na posao.\nPomoć, kako ističu, očekuju i na principu solidarnosti i od dela 512 radnika koji su uzeli otpremnine i napustili fabriku.\n« Sećanje na stradale u NATO bombardovanju\nPravoslavni sveštenik osumnjičen da je silovao i seksualno zlostavljao devojčicu »


Višković posjetio Malu hidroelektranu “Vlasenica” i poručio da se mora produžiti vijek trajanja – Zvornicki.ba\nVišković posjetio Malu hidroelektranu “Vlasenica” i poručio da se mora produžiti vijek trajanja\nObjavio: Autor : I.M.\t Objavljeno Sep 28, 2019 32\nMala hidroelektrana “Vlasenica”, koja obilježava sedam decenija rada, spada među najstarija energetska postrojenja u Republici Srpskoj i BiH i značajan je subjekat u energetskom sektoru, izjavio je danas premijer Srpske Radovan Višković.”, koja obilježava sedam decenija rada, spada među najstarija energetska postrojenja u Republici Srpskoj i BiH i značajan je subjekat u energetskom sektoru, izjavio je danas premijer Srpske Radovan Višković.\nOn je istakao da se značaj Male hidroelektrane “Vlasenica” ne ogleda u količini proizvodnje električne energije, već u kontinuitetu rada ovog postrojenja.\n“Nemam informaciju da nije bila u sistemu. U to vrijeme kada je građena, osim domaće radne snage i materijala, sva ugrađena oprema je domaće proizvodnje, od firme žRade Končarž koja je pravila turbine koje i danas rade. Mislim da je ovo nešto što zaista zaslužuje pažnju i struke i nauke da se pozabavi ovakvim kapacitetima”, rekao je Višković novinarima u Gornjem Zalukoviku, prilikom obilježavanja 70 godina rada ove male hidroelektrane.\nVišković je istakao da je mini-hidroelektrana u Gornjem Zalukoviku, čija je snaga 0,9 megavata, a godišnje proizvodi 5,5 gigavat-časova električne enregije, u vrijeme kada je izgrađena zadovoljavala potrebe regije Birač.\n“Ono što je danas posebno važno da kažemo, kada već slavimo 70 godina, a znajući da ovakvi ili slični objekti imaju životni vijek do 100 godina, zaista je krajnje vrijeme da razmišljamo kako ga produžiti. Dok budem na ovoj poziciji, učiniću sve da radimo idejna rješenja da ova elektrana nastavi da živi i poslije 100 godina”, rekao je Višković.\nMinistar energetike i rudarstva Republike Srpske Petar Đokić izjavio da je Mala hidroelektrana u Gornjem Zalukoviku vrijedna pažnje i zato što je u vrijeme kada je izgrađena trasirala put ekonomskog razvoja regije Birač, ali tadašnje BiH.\n“Za nas ovaj objekat znači nešto dodatno, a to je da je on sve ove godine bio svojevrstan edukativni centar, koga su posjećivale brojne generacije učenika elektrotehničkih škola koje su ovđe mogle praktično da spoznaju šta znače ovakvi objekti i kako se u njima odvija proces proizvodnje električne energije”, rekao je Đokić novinarima.\nOn je istakao da za Republiku Srpsku znači ovakav objekat i da pokazuje da je budućnost u izgradnji malih elektrana moguća, te da je opravdano i ono što se do sada izgradilo.\n“U njih je ukupno investirano ili će biti investirano oko 350.000.000 KM”, rekao je Đokić i dodao da je do sada u Republici Srpskoj izgrađeno 29 malih hidroelektrana sličnih ovoj i da je 10 u izgradnji.\nDanašnjem obilježavanju 70 godina od izgradnje male hidroelektrane u Gornjem Zalukoviku prisustvovali su i zvaničnici opštine Vlasenica, te predstavnici “Elektroprivrede Republike Srpske”.\nmala hidroelektranamini hidroelektranapremijer viskovicVlasenica


Tag: Ramuš Haradinaj - Radio Kontakt Plus\nHaradinaj: U Vašington po konačni sporazum sa Srbijom\nBivši premijer i lider Alijanse za budućnost Kosova Ramuš (Ramush) Haradinaj, izjavio je da sastanak lidera Prištine i Beograda 2. septembra u Beloj kući treba da donese konačni sporazum o recipročnom priznanju unutar postojećih granica, piše Radio Slobodna Evropa.\nRamuš Haradinaj najavio svoju kandidaturu za kosovskog predsednika\nBivši kosovski premijer i lider Alijanse za budućnost Kosova, Ramuš Haradinaj, najavio je danas kandidaturu na mesto kosovskog predsednika.\nKosovo: Finansijska podrška osumnjičenima za ratne zločine u senci saslušanja\nKosovo je izdvojilo milione evra za pomoć bivšim pripadnicima Oslobodilačke vojske Kosova (OVK) kojima će se eventualno suditi u Hagu. Dok zvaničnici ne objašnjavaju kako se ovaj novac troši, bivši pripadnici OVK tvrde da političke ličnosti imaju poseban tretman.\nČekajući Bajdena: Lideri Albanaca novom predstavom kupuju vreme do izbora u SAD\nVođe Albanaca shvataju da nemaju vremena i da unutrašnje protivrečnosti njihovog društva urušavaju vlast i moć koju su oni u međuvremenu stekli, zato je najbolje za njih držati ovaj prostor u stalnoj krizi, jer nestabilnost je izvor svega što su oni stekli, kaže za Sputnjik novinar Živojin Rakočević.\nHaradinaj: Iza suda stoji velika sila, teško da Kosovo može da interveniše


Evropska komisija migranti u BiH | MTELBA\nEvropska komisija je iskazala spremnost, na sastanku sa delegacijom iz BiH u Briselu o migrantskoj krizi, da pruži dodatnu finansijsku i tehničku pomoć BiH\nEK je izrazila očekivanja da će BiH što prije dodatno ojačati interne koordinacijske kapacitete, saopšteno je iz Ministarstva bezbjednosti BiH.\nMektić predložio centar između Tuzle i Doboja\nPredstavnici EU poručili su danas na sastanku sa delegacijom iz BiH u Briselu da ne zahtijevaju formiranje novih prihvatnih centara za migrante, ali da treba rasteretiti područje Unsko-sanskog kantona, saznaje Srna.\nNa sastanku je istaknuto da EU nije zadovoljna nivoom koordinacije unutar BiH kada je riječ o migrantskoj krizi, ali je ostavljena prilika da to pitanje bude riješeno unutar BiH.\n"Predstavnici EU nisu zadovoljni koordinacijom u BiH kada je riječ o migrantskoj krizi. NJihov stav je bio da treba rasteretiti Bihać i ostatak Unsko-sanskog kantona, ali nisu zahtijevali da budu formirani novi prihvatni centri", rekao je izvor Srne.\nPrema njegovim riječima, ministar bezbjednosti u Savjetu ministara u tehničkom mandatu Dragan Mektić ponudio je da bude razmotreno formiranje prihvatnog centra za migrante na području između Doboja i Tuzle.


Sarajevo film festival u izmenjenom formatu\nTanjug 30. jula 2020. 12:34\nSARAJEVO – Sarajevo film festival, 26. po redu, biće održan od 14. do 21. augusta u novom, prilagođenom formatu, u skladu sa svim aktualnim epidemiološkim merama, najavili su danas organizatori.\nPlanirano je da se filmske projekcije održe na lokacijama gde je moguće kontrolisano i kontinuirano sprovoditi sve epidemiološke mere.\nOve godine Sarajevo film festival sa delom filmskog programa ide i u Mostar, jer je tamo novi otvoreni bioskop na trgu novoizgrađenog Tržnog centra Plaza.\nPrvi put nakon 15 godina neće biti projekcija u Narodnom pozorištu, niti će na crvenom tepihu biti službenog protokola, to će, kako ističu organizatori, pričekati neka bolja vremena.\nFilmski programi Sarajevo film festivala, predavanja i razgovori koji ga prate, prvi put će biti dostupni gledaocima iz cele Bosne i Hercegovine putem online platformi.\nProgram CineLink dani filmske industrije, koji obično privuče oko 1.500 profesionalaca iz sveta filma i Talents Sarajevo, festivalska platforma za obuku mladih filmskih profesionalaca iz Jugoistočne Evrope i Južnog Kavkaza, ove će godine biti održani u online formatu.\nU skladu sa situacijom, prijema i žurki u organizaciji Festivala i festivalskih gostiju neće biti.\nDirekcija Festivala poziva sve one koji planiraju organizaciju događaja u vreme Festivala na sprovođenje svih propisanih mera i brigu za sigurnost publike, gostiju i zaposlenih.\nDirektor Festivala Mirsad Purivatra ocenio je da je uz dugogodišnju podršku publike, partnera i brojnih pojedinaca i organizacija uključenih u aktivnosti, Sarajevo film festival danas veliki kulturni i društveni događaj sa ogromnim uticajem na ekonomiju grada i čitave BiH, te da je njihova dužnost kao odgovornih profesionalaca bila da ovogodišnje izdanje festival prilagode situaciji koju je nametnula globalna Covid-19 pandemija.\nČuturilo:Zabrinut sam da naša kompletna delatnost ne ode u…


Predsjednik Srbije Aleksandar Vučić se u Beogradu sastaje sa članom Predsedništva BiH Miloradom Dodikom, a uoči sastanka rekao je da se svi problemi u Bosni i Hercegovini mogu riješiti samo dijalogom, a ne eventualnim uvođenjem sankcija.\n„Razgovarat ćemo o svemu. Što se tiče sankcija, bio sam i ostao njihov protivnik. Sankcijama niko nikada nije riješio nijedan problem i to nam je pokazala istorija“, rekao je Vučić u Boru.\nOn je rekao da „posebno prezire“ ljude iz Beograda, Banja Luke ili Sarajeva koji misle da se problem može riješiti uvođenjem sankcija Miloradu Dodiku – prenio je N1 Srbija.\n„Razgovarat ću sa Dodikom, a u sedmicama koje su pred nama i sa Bakirom Izetbegovićem, kao bošnjačkim liderom. Jer mislim da je važno da otvorimo dijalog između Srba i Bošnjaka, da jedni o drugima govorimo sa više poštovanja i da razumijemo interese“, dodao je on.\nVučić je rekao da je „jadna korist“ koju neko očekuje od sankcija prema drugom i da takva korist nikada ne traje dugo da bi neko u njoj zaista uživao.\nInače, Vučić je “zamolio” je Poresku upravu Srbije da radi svoj posao nakon zahtjeva za provjerom finansija njegovog sina Danila.\nPovodom medijskih navoda da je Dragan Vasiljković, poznatiji kao Kapetan Dragan, dobio 30.000 dolara, stan i auto od Danila Vučića i njegovih neimenovanih prijatelja, Vučić je kazao da „nema ništa protiv“ da nadležni rade svoj posao ali je i „zamolio“ Poresku upravu da to čini sa njegovim sinom „kao i sa velikim tajkunima“.\nOcijenio je da pojedini mediji puštaju „besmislice“ protiv njegove djece „ne zato što je bilo ko od njih zgazio kakav zakon“ već zato što „svima žele da pokažu da imaju jednu metu“.\nBrutalne poruke dolaze iz Srbije, otišli su korak dalje: “Rusija i Milorad Dodik nemaju razlog za slavlje”\n03/11/2021 03/11/2021 Tarik Kucevic\nRadna akcija Bošnjaka u Osnabrucku\n19/03/2018 18/03/2018 admin


Novi hladan tuš za reprezentaciju Srbije: Teodosić ne ide u Istanbul! - Meridianbet Vesti\nAktuelnosti Author:\tCentrala Bg - 21/08/2017\nU tačnost izreke da nevolja nikada ne ide sama ne treba sumnjati, ali kada je u pitanju košarkaška reprezentacija Srbije, ta prva je toliko ubrzala, da su se na nju kao na grudvu snega koja se kotrlja niz padinu, nalepile mnoge druge, uvećavši je do preteranih dimenzija.\nJoš od otkaza Nikole Jokića zbog želje da leto provede u individiualnom radu, kome je prethodio završetak reprezentativne karijere Stefana Markovića, te nemogućnosti Nemanje Bjelice da se zbog povrede priključi selekciji, počelo je da se nagoveštava da prva kampanja Orlova posle uspeha na Olimpijskim igrama, neće proteći ni blizu planova i želja ni Aleksandra Đorđevića, a ni celokupne košarkaške javnosti u Srbiji koja je od ovog prvenstva imala velika očekivanja.\nNa početne otkaze su se nadovezali problemi sa povređenim košarkašima, pa je na pripreme nekolicina njih došla sa povredama kao posledicama napornih klupskih sezona. Nemanja Nedović, Marko Simonović, Miroslav Raduljica, Miloš Teodosić su četvorica čije je zdravstveno stanje bilo pod velikim znakom pitanja. Najpre je otpao Marko Simonović, pa se onda ispostavilo da ni Raduljica ne može da igra, a poslednje loše vesti su one koje kazuju da će reprezentacija Srbije na prvenstvu Evrope biti bez Miloša Teodosića. Nemanja Nedović se i dalje nalazi na spisku sa kojeg do početka šampionata Starog kontinenta treba da budu precrtana još dvojica košarkaša, ali je veliko pitanje da li će i on putovati u Istanbul.\nVest da kapiten neće biti deo sastava Orlova koji je važio za jednog od favorita na takmičenju je bez daljnjeg mnogo veće razočaranje nego otkaz Nikole Jokića i to iz više razloga. Samo jedan je taj što je popularni Teo nezamenljivi deo ekipe još od 2007. godine od kada je postao član seniorskog tima, jedan od onih košarkaša čije se lice uvek viđalo na svim reprezentativnim akcijama, izuzev 2013. godine kada je zbog povrede jedini put bio propustio neko veliko takmičenje. U raznim kategorijama nacionalnog tima, sada već bivši košarkaš moskovskog CSKA, nalazi se od 2003. godine, a u njegovom impresivnom četrnaestogodišnjem reprezentativnom stažu nedostaje samo učešće na prvenstvu Evrope u Sloveniji pre četiri godine!\nDrugi razlog zbog čega je Teodosićevo odsustvo veliki hendikep za srpski tim je što za razliku od Jokića, Raduljice, pa čak i Bjelice, naša košarka trenutno nema igrača ni blizu takvog profila koji bi ga mogao zameniti na odgovarajući način, jer se već godinama igra Orlova zasniva upravo na njegovom talentu, virtuoznosti i mogućnostima da čarobnjačkim potezima dovede protivničke ekipe u stanje malodušnosti, a trenere do situacije da ne mogu da pronađu rešenje.\nZa Đorđevića njegovo neigranje znači promene ne malog broja stvari na planu već pripremljene taktike, kao i menjanja već stečenih navika da je Teodosić uvek tu kada se u igri pojavi nerešiv problem. Najveći deo tereta će podneti Stefan Jović i Vasilije Micić, mada će deo organizacije igre pripasti i Nemanji Nedoviću, pod uslovom da bude u sastavu. Korekcije na taktičkom planu su izazov kome će Đorđević sigurno pronaći naćin da odgovori, ali će igra reprezentacije Srbije nažalost, biti siromašnija za ”magiju” Miloša Teodosića koju je deceniju i po neštedimice isporučivao noseći dres nacionalnog tima u raznim uzrastima. Najbliži tome da preuzme epitet novog ”čarobnjaka”, barem do Teovog povratka je Bogdan Bogdanović, mada je njegova uloga manje organizatorska, a više košgeterska.\nU svakom slučaju, sada još više dobija na ceni neprestano selektorovo insistiranje na timskoj igri, što bi u ovakvoj situaciji moralo i trebalo da bude glavno oružje u Turskoj. Uopšte uzevši, ovaj šampionat će ostati upamćen po velikom broju otkaza košarkaša u većini selekcija sa navođenjem povreda kao glavnih razloga, umora od preopterećenosti tokom protekle godine, ali i želje da se što bolje obavi priprema za nastupajuću sezonu, što pogotovo važi za one košarkaše koji su članovi NBA timova. Navodi se brojka od čak 41 košarkaša koji neće učestvovati na takmičenju, a nama ostaje da se nadamo da će Saša Đorđević i Orlovi najlakše od svih nadomestiti izostanke u svojim redovima.\n7.7.2017. NBA: Teodosić prelomio, Klipersi imaju novog plejmejkera!\nTags:''orlovi'', Bogdan Bogdanović, kapiten, Miloš Teodosić, Olimpijske igre, otkazi, Prvenstvo Evrope, reprezentacija Srbije, Saša Đorđević, Srbija\nSerija A: Inter i Fiorentina kao magnet za golove!\nPremijer liga: Gvardiola mora da opravda ulaganja